Višković: I u narednom periodu ćemo raditi na poboljšanju položaja penzionera\nPredsjednik Vlade Republike Srpske Radovan Višković istakao je u razgovoru sa predsjednikom Udruženja penzionera Srpske Ratkom Trifunovićem da penzioneri zaslužuju najširu moguću podršku cjelokupne društvene zajednice.\nVišković je na današnjem sastanku u Banjaluci rekao da će Vlada Republike Srpske i u narednom vremenu, zajedno sa Udruženjem penzionera, aktivno djelovati na poboljšanju položaja penzionera, saopšteno je iz Biroa Vlade za odnose sa javnošću.\nU otvorenom i konstruktivnom razgovoru, Višković je istakao da Vlada i Udruženje penzionera već godinama razvijaju partnerski odnos, zasnovan na međusobnom uvažavanju i sa zajedničkim ciljem poboljšanja položaja najstarije populacije.\nTrifunović je Viškoviću uručio zahvalnicu kao znak zahvalnosti za podršku nedavno održanom 20. Šahovskom prvenstvu penzionera.\nZbog podrške ovom prvenstvu zahvalnice su uručene i ministru rada i boračko-invalidske zaštite Dušku Milunoviću i ministru trgovine i turizma Suzani Gašić.\nVišković: Prioritet Vlade obezbijediti kiseonik da bi se sačuvali životi\nPodrška realnom sektoru u fokusu Vlade Srpske\nU procesu vraćanja prenesenih nadležnosti\nVišković: Srpska prvo ide u sfere odbrane, sudstva, tužilaštva i oporezivanja\nZvijezde u narednoj sedmici za tri znaka predviđaju veliku sreću\nPreminulo 12 osoba, više od 300 zaraženo\nOko 35 odsto tenisera i 40 odsto teniserki neće moći da učestvuju na AO\nBritanski novinar: Demonizacija Đokovića mora da prestane


Lipkovski podržao smenjenog direktora CPN\nBeta 20. maja 2017. 18:15\nPredsednik Nacionalno prosvetnog saveta (NPS) Aleksandar Lipkovski ocenio je danas da je krajnje opasno, kad se politika meša u pitanja nauke, obrazovanja i naučnog dijaloga.\n„Nažalost, napad politike na nauku i obrazovanje eskalira“, naveo je Lipkovski u pismu Nemanji Djordjeviću koji je nedavno smenjen sa mesta direktora Centra za promociju nauke (CPN) i koga je ministar prosvete Mladen Šarčević kritikovao jer je svoj lični stav povodom revizije izučavanja Darvinove teorije postavio na sajt Centra, kao zvaničan stav te ustanove.\nLipkovski je ocenio da „taj dijalog moraju da vode stručnjaci, profesionalci, oni koji su svoj život posvetili razvoju nauke i obrazovanja i njihovom unapredjivanju“.\n„U ovom slučaju, tvoje stanovište (lično i institucionalno) proglašava se za problematično, ali ne od pozvanih stručnjaka koji umeju da vode naučni dijalog, već od političara čiji opstanak zavisi od realizacije političkih dogovora“.\nOn je ocenio da je po „pitanju teorije evolucije važno da ne bude ideologije, već samo razmene argumenata“.\n„Grupa ljudi je iznela svoje mišljenje, na to su odgovorile druge grupe ljudi – naučnika, akademika, bogoslova. Ne želim da se priključim nijednoj strani i imam svoje lično mišljenje, ali smatram da je svako slobodan da iznese mišljenje za koje ni u kom slučaju ne bi smeo da bude kažnjavan. Jer, radi se o naučnom dijalogu, a ne o nametnutoj politici (bilo darvinista, bilo kreacionista)“, naveo je Lipkovski.\nMinistar prosvete, nauke i tehnološkog razvoja Mladen Šarčević rekao je povodom smenjivanja direktora CPN da je „lično nezadovoljan radom Centra, kadrovskim rešenjima i načinom na koji se troši novac“.\nOn je naveo da Djordjević nije smeo da svoj lični stav povodom revizije izučavanja Darvinove teorije postavi na sajt Centra, kao zvaničan stav te ustanove.


Dobrovoljni davaoci krvi aktivni i tokom vanrednog stanja -\nPLANDIŠTE: Bez plaćanja zakupnine za prostore u javnoj svojini\nPOLJOPRIVREDNICI: Na njivu samo uz ovaj obrazac!\nJUŽNI BANAT: 15 pozitivnih na Covid-19 za jedan dan\nSTAVITE MASKU! Nose ih i Sterija, Bora, Vasko, Vinko, Emanuel…(FOTO)\nJUŽNI BANAT: U samoizolaciji 2.010 osoba, beležimo blagi trend rasta\nAutor eVršac 26 marta, 2020\nNi vanredno stanje ni novi korona virus nisu omeli dobrovoljne davaoce krvi u ovoj humanoj misiji. Prvi put otkad se akcije organizuju u saradnji sa Zavodom za tranfuziju krvi Vojvodine, prikupljanje krvi u Vršcu nije se odvijalo u uobičajenim prostorijama MZ Živa Jovanović, već u Crvenom krstu.\nPostoje određeni uslovi koji se moraju ispuniti, iz tog razloga akcija se danas organizuje u Crvenom krstu, kako bismo obezbedili više prostorija gde će tehničari biti odvojeni, dobrovoljni davaoci krvi koji popunjavaju upitnike, gde se obavljaju pregledi i gde se daje krv, kako u jednoj prostoriji ne bi bilo više od petoro ljudi, objašnjava sekretarka Crvenog krsta Vršac Suzana Cvetanović.\nI pored ove, malo drugačije procedure, i nešto dužeg čekanja, odziv davalaca bio je zadovoljavajući, čak i veći od očekivanog.\nZbog situacije sa novim korona virusom, krv ne mogu davati oni koji su prehlađeni, kašlju, imaju kijavicu ili povišenu telesnu temperaturu, oni koji su u poslednjih 28 dana putovali van Srbije, ili su bili u kontaktu sa bolesnom osobom čiji simptomi liče na infekciju korona virusom. Ni prikupljena krv ne ide odmah do korisnika.\nRade se standardne analize koje su i do sad rađene, ali se krv ne pušta odmah u dalju distribuciju. To je i savet, odnosno poruka davaocima, dok traje vanredno stanje, da je svako ko nakon davanja krvi u narednih 14 dana od dana davanja primeti bilo koji simptom respiratorne infekcije, dužan da o tome obavesti naš zavod, kako ta kesa ne bi bila puštena u promet, ističe dr Miroslav Petković iz Zavoda za transfuziju krvi Vojvodine.\nPrema poslednjim informacijama, trenutno na teritoriji Vojvodine ne postoji deficit nijedne krvne grupe, ali je svakako ponovljen apel davaocima da se odazovu narednim akcijama, u što većem broju.\nPogledajte prilog TV Banat\nSKRAĆEN PROLEĆNI RASPUST: Umesto 10 dana trajaće četiri\nAutor eVršac 6 marta, 2020\nPreventivni zdravstveni pregledi u vršačkom Domu zdravlja\nAutor eVršac 24 maja, 2019


Rusija testirala najnoviji PVO sistem: Kako S-500 obara brze balističke rakete - 20.07.2021, Sputnik Srbija\nRusija testirala najnoviji PVO sistem: Kako S-500 obara brze balističke rakete\nNajnoviji protivavionski raketni sistem S-500 uspešno je obavio probno gađanje brze balističke mete na poligonu u Astrahanskoj oblasti, saopštilo je... 20.07.2021, Sputnik Srbija\nRuski vojni resor dodaje da je paljba S-500, izvedena u okviru testiranja, potvrdila taktičko-tehničke performanse i visoku pouzdanost ruske tehnike protivvazduhoplovne odbrane.„Nakon završetka kompletnog ciklusa testiranja, planovi za opremanje predviđaju isporuku prvog sistema S-500 udruženju PVO-PRO u Podmoskvlju“, navodi se u saopštenju.Podsetimo, prethodno je Ministarstvo odbrane Rusije saopštilo da je ruska fregata „Admiral Gorškov“ uspešno pogodila cilj hipersoničnom raketom „Cirkon“.\nrusija, oružje, testiranje, meta, s-500, gađanje\n„S-500 je na poligonu Kapustin Jar obavio testiranje gađanja brze balističke mete. Prema podacima uređaja za objektivnu kontrolu, meta je pogođena“, navodi se u saopštenju Ministarstva.\nRuski vojni resor dodaje da je paljba S-500, izvedena u okviru testiranja, potvrdila taktičko-tehničke performanse i visoku pouzdanost ruske tehnike protivvazduhoplovne odbrane.\n„Nakon završetka kompletnog ciklusa testiranja, planovi za opremanje predviđaju isporuku prvog sistema S-500 udruženju PVO-PRO u Podmoskvlju“, navodi se u saopštenju.\nPodsetimo, prethodno je Ministarstvo odbrane Rusije saopštilo da je ruska fregata „Admiral Gorškov“ uspešno pogodila cilj hipersoničnom raketom „Cirkon“.


Trišić-Babić je u razgovoru sa kineskim ambasadorom u BiH Fuguo Vangom izrazila očekivanje da će trend investiranja u BiH biti nastavljen u svjetlu dobrih i prijateljskih odnosa Kine i BiH.\nIz Ministarstva inostranih poslova BiH saopšteno je da je Trišić-Babić zahvalila Vangu i narodu Kine na dobroj saradnji, stalnoj i dugogodišnoj podršci BiH u svim oblastima.\nKineski ambasador je istakao da su u proteklom periodu pokrenuti brojni projekti Kine u BiH za koje se nada da će upješeno biti okončani, od kojih je na obrazovnom planu naglasio pokretanje katedra za kineski jezik na Univerzitetu u Istočnom Sarajevu.\nOn je posebno naglasio da je Vlada Kine u novom programu kao jednu od ključnih tačaka postavila formiranje Savjeta za saradnju sa zemljama jugoistočne Evrope, koja uključuje izgradnju infrastrukture, razvoj turizma i političku saradnju. Srna\nTagovi: ana trišić-babićbihkinasaradnjavang fuguo


Ramuš Haradinaj (Foto ABK)\nIako su Crnogorci i predstavnici vlasti južne srpske pokrajine još krajem avgusta prošle godine u Beču povukli crtu koja se tiče administrativne granice duge 79 kilometara, bura zbog ove odluke se još ne stišava, jer u Prištini nije malo onih koji misle da je njihova "država" ostala "kratka" za 8.229 hektara, i da je Crna Gora "ušla" 40 km na teritoriju KiM.\nU revoltu prednjači Ramuš Haradinaj, lider Alijanse za budućnost Kosova, koga Srbija potražuje zbog ratnih zločina. On je pre dva dana pozvao predsednicu kvazidržave Atifete Jahjagu da od američkog Federalnog istražnog biroa (FBI) zatraži istragu o radu Komisije za demarkaciju granične linije sa Crnom Gorom, koja je završila posao pre nekoliko dana.\n- Od vas tražim da službeno zatražite međunarodnu istragu za članove Državne komisije za granicu koju će izvršiti FBI, kako bi se otkrila istina o kriminalnoj ulozi koju su imali članovi komisije sa Crnom Gorom - naveo je Haradinaj u pismu. - Dokazano je da međunarodni eksperti za procenu procesa demarkacije, koje je odredila Jahjaga, nisu uspeli da otkriju ordinarne prevare balkanskog nivoa, koje su počinili članovi komisije.\nPre pet godina Podgorica i Priština počeli su konsultacije o potpisivanju sporazuma o demarkaciji. Posao se odužio jer kosovska strana nije bila načisto kome pripadaju Kula i Čakor. Radi se o prostoru koji je šumovit i bogat pašnjacima, ali i katunima.\nMeđutim, problem se pojavio nekoliko meseci nakon NATO bombardovanja SRJ 1999. godine, kada su pripadnici Kfora srušili put na Čakoru, od Murine prema Peći, i na nekoliko mesta postavili piramide koja su za snage međunarodne zajednice bile "granica", iako su one "pobijene" 850 metara unutar crnogorske teritorije!\nTenzije su se pojačale 2009. godine kada su u blizini Rožaja na putu za Peć, Albanci uništili i uklonili obeležja države Crne Gore. Zahtevali su da im se vrati oko hiljadu hektara zemljišta na području planine Žljeb, između Rožaja i Peći.\nAmbasada SAD na Kosovu je još ranije objavila da je imala uvid u demarkaciju granice sa Crnom Gorom, ocenjujući da je ona urađena u skladu sa Ustavom SFRJ iz 1974. godine.\nIZ MUP Crne Gore saopštili su da je u Podgorici boravio tim eksperata koji je formirala kosovska predsednica Jahjaga, i da su date pozitivne ocene o celom procesu pregovaranja i zaključivanja "sporazuma o granici". Na poziv Atifete Jahjage u Prištinu i Podgoricu su došla trojica stručnjaka iz SAD, Nemačke i Velike Britanije.


Selaković:Srbija aktivno učestvuje u borbi protiv terorizma – Studio B\nSelaković:Srbija aktivno učestvuje u borbi protiv terorizma\nSelaković:Srbija aktivno učestvuje u borbi protiv terorizma tanjug\nObjavljeno: 10.05.2022. 17:56 Izmenjeno: 10.05.2022. 17:56\nSelaković je kazao da je Srbija članica glavnih konvencija UN iz oblasti ljudskih prava i humanitarnog prava\nMinistar spoljnih poslova Srbije Nikola Selaković učestvovao je u Malagi na Međunarodnoj konferenciji na visokom nivou o ljudskim pravima, civilnom društvu i suzbijanju terorizma, i tom prilikom poručio da je terorizam najozbiljnija pretnja međunarodnom miru i bezbednosti, istakavši da Srbija osuđuje sve oblike terorizma.\nNa Konferenciji koju su zajednički organizovale Vlada Španije i Kancelarija UN za borbu protiv terorizma, Selaković je kazao da Srbija smatra UN ključnim forumom za međunarodnu saradnju u borbi protiv terorizma, istakavši da podržava i aktivno učestvuje u regionalnim i međunarodnim inicijativama za borbu protiv svih oblika terorizma, saopšteno je iz srpskog Ministarstva spoljnih poslova.\n““Od izuzetne važnosti je da se odgovori na akte terorizma, kako na nacionalnom, tako i na međunarodnom planu, zasnivaju na vladavini prava, uz puno poštovanje ljudskih prava, rodne ravnopravnosti, prava dece i žrtava terorizma“, rekao je ministar i dodao da je važno da se u normativne i institucionalne napore inkorporiraju odredbe sadržane u međunarodnim konvencijama o ljudskim pravima.\nŠef srpske diplomatije preneo je da Srbija preduzima sve potrebne mere neophodne za sprovođenje relevantnih rezolucija Generalne skupštine i Saveta bezbednosti UN, kao i da nastoji da pruži adekvatan doprinos kroz učešće u radu Komiteta za borbu protiv terorizma i u tematskim diskusijama u okviru Saveta za ljudska prava.\n„Srbija nedvosmisleno podržava principe sadržane u Globalnoj strategiji Ujedinjenih nacija za borbu protiv terorizma. Svesni smo obaveze da se sve mere, koje se na nacionalnom i međunarodnom planu preduzimaju u borbi protiv terorizma, sprovode uz poštovanje međunarodnog prava“, rekao je ministar.\nSelaković je napomenuo da u vezi sa rešavanjem uzroka koji doprinose širenju terorizma i ekstremizma, Srbija smatra da je ključno rešavanje produženih nerešenih konflikata, jačanje vladavine prava i ljudskih prava, kao i eliminisanje diskriminacije na etničkoj, nacionalnoj i religijskoj osnovi.\n„Kroz delovanje u okviru Uneska i saradnju sa Alijansom civilizacija, Srbija nastoji da doprinese promociji dijaloga, tolerancije i razumevanja među narodima, religijama i kulturama“, rekao je ministar i naveo da na nacionalnom planu Srbija nastoji da u okviru obrazovnih programa i javnim kampanjama deluje u pravcu jačanja inkluzivnog društva i pune društvene integracije građana različitih veroispovesti i političkih ubeđenja.\nSelaković je kazao da je Srbija članica glavnih konvencija UN iz oblasti ljudskih prava i humanitarnog prava, i svoje obraćanje zaključio prenevši posvećenost Beograda da kroz aktivnu saradnju sa specijalnim procedurama Saveta za ljudska prava konstanto radi na poboljšanju nacionalnog zakonodavnog okvira za prevenciju i suzbijanje terorizma.


Vučić sa Lavrovom u Minhenu - Sputnjik Srbija\n11:48 16.02.2019 Preuzmite kraći link\nVučić je tim sastankom nastavio niz bilateralnih susreta koje je započeo juče, prvog dana učešća na 55. Minhenskoj bezbednosnoj konferenciji koja okuplja najviše političke i ekonomske lidere iz celog sveta.\nPrvog dana Vučić se sastao sa šefom nemačke diplomatije Hajkom Masom, potpredsednikom Vlade i ministrom spoljnih i evropskih poslova Belgije Didijeom Rejndersom, državnim ministrom za Evropu i Ameriku i političkim direktorom u britanskom Forin ofisu Alanom Dankanom i Ričardom Murom.\nSastao se takođe s predsednikom Moldavije Igorom Dodonom, a na kratko je, u odvojenim susretima, razgovarao i sa šeficom evropske diplomatije Federikom Mogerini i premijerom Hrvatske Andrejom Plenkovićem.\nUoči odlaska u Minhen Vučić je najavio brojne susrete i rekao je da će se na tom skupu „boriti za Srbiju“.\nMinhenska bezbednosna konferencija otvorena je juče i do nedelje će okupiti brojne visoke svetske zvaničnike — 35 šefova država ili vlada i 50 ministara spoljnih poslova.\nVučić Aleksandar, Lavrov


Naslov: Pay Pal u Srbiji sri lis 15, 2014 5:57 pm\n''Pay Pal'' počeo da radi u Srbiji\nServis za transakciju novca preko interneta ''Pay Pal'' posle višegodišnjih pokušaja počeo je da radi u Srbiji\nKorisnici iz Srbije i iz drugih zemalja sada su u mogućnosti da pošalju novac na srpske naloge. Pojedini korisnici, kako navodi ta internet stanica, prenose da im je već stiglo obaveštenje u prilivu nakon testiranja, dok drugi pak i dalje čekaju na mejl kojim se potvrđuje transfer novca. Ovom prilikom želimo da istaknemo da je u svetu bilo slučajeva gde su na pojedine prilive čekali i po nekoliko nedelja.\nInicijalna testiranja pokazuju da korisnici mogu da pošalju i prime sredstva putem individualnih, ali i ''merchant'' naloga.\nOvo je objavljeno danas u 15:15 - Večernje novosti\nNa ovom mjestu ima govora i o uspješnoj transakciji\nNaslov: Re: Pay Pal u Srbiji pet lis 17, 2014 11:14 pm\nPayPal je ukinio naplatu u Srbiji, zbog, kako kažu, financijskih regulativa Srbije koje PayPal mora poštivati.\nNBS tvrdi da rad ovog servisa nije spriječen niti jednom zakonskom regulativom te da je problem kod Pay Pal-a.


Dobojski Info - DOBOJ: Rukometaši "Sloge" ambasadori grada\nFOTO: Dobojski Info | DOBOJ: Rukometaši "Sloge" ambasadori grada\nJerinić je, na prijemu za rukometaše na kojem im je dodijelio novčane nagrade, rekao da je Muški rukometni klub "Sloga" vodeći sportski kolektiv u ovoj lokalnoj zajednici.\nOn je naveo da je Doboj poznat u svijetu sporta po organizaciji Međunarodnog rukometnog TV turnira šampiona, te da je u planu da preraste u pokretača rukometa u Republici Srpskoj, BiH i regionu.\n"Grad Doboj je glavni finansijer sportskih kolektiva u gradu", izjavio je Jerinić i naveo da će nakon dogradnje i rekonstrukcije sportske dvorane biti obezbijeđeni bolji uslovi za rad lokalnih klubova, a time i postizanje boljih rezultata.\nPredstavnik Muškog rukometnog kluba "Sloga" Doboj Vojislav Rađa zahvalio je Gradskoj upravi bez čije podrške ovaj klub ne bi mogao funkcionisati.\nOn je najavio da postoje obećanja i od predsjedavajućeg Predsjedništva BiH Milorada Dodika da se ide u pravcu stvaranja ozbiljnog regionalnog kluba, a da "Sloga" svojim rezultatima pokušava opravdati očekivanja.\nRađa je najavio realizaciju projekta Škola rukometa "Doboj fabrika rukometa", koja će obuhvatiti oko 800 dječaka i djevojčica dobojskih osnovnih škola, od kojih će neki stasati za igrače "Sloge".\nOn je naveo da su sa tim ciljem obavljeni razgovori sa isaknutim sportskim radnicima i menadžerima Josipom Glavašem i Đorđetom Filipovićem.\nViše iz ove kategorije « DOBOJ: Nema bojazni od izlivanja Bosne PREDSJEDNIK POKRETA POTROŠAČA RS DRAGUTIN BOŠKOVIĆ: Neznanje plaća zastarjele dugove »\nТатанка Јотанка\tčetvrtak, 16 maj 2019 22:22 Link komentara\nОбреноидно, неко вријеме, зар не ???


SzS osuđuje Vulinovu izjavu o razgraničenju, Dveri najavljuju tužbu\nSzS osuđuje Vulinovu izjavu o razgraničenju, Dveri i Vojni sindikat Srbije najavljuju tužbu\n7. aprila 2019. 3 min read\nАлександар Вулин, Фото: Покрет Социјалиста Србије\nIzjava ministra odbrane Republike Srbije Aleksandra Vulina o potrebi povlačenja linija i podele Kosova i Metohije izazvala je burna reagovanja Saveza za Srbiju i pokreta Dveri iz kojeg se najavljuje čak i pokretanje krivične prijave protiv ministra vojnog.\nSavez za Srbiju najoštrije osuđuje poslednju izjavu ministra Vulina o potrebi podele KiM i povlačenja linije kojom će većina našeg naroda na KiM ostati u nezavisnom Kosovu, kao i naše crkve, manastiri i imovina.\n„Ovom izjavom koja je potpuno u skladu sa sada već javnim Vučićevim i Tačijevim dogovorom, režim pokazuje da ih nije briga ni za ljude, Ustav, Rezoluciju 1244, kao ni opasnu Pandorinu kutiju koju nameravaju da otvore na Balkanu, a sve u cilju očuvanja svoje vlasti i punih džepova narodnih para“, naglašava se u saopštenju Saveza za Srbiju.\nSzS ukazuje da su Vulinove najave podele KiM izuzetno opasne i neprihvatljive za svakog građanina Srbije koji zna gde je „crta na kojoj se brani Srbija“, kako Vulin kaže i da su tu „crtu“ branile i odbranile generacije pre ove, kako se ističe, „rušilačke vlasti“.\nPoseban je skandal da ministar odbrane Vulin ne zna gde su granice Srbije, ističu u Savezu za Srbiju. „Vulinovi i Vučićevi naprednjaci ne razumeju potrebu pravog pomirenja i pregovora, uz čuvanje našeg državnog stava, sve dok se igraju mapama i ljudskim životima. Neće im proći!“, zaključuje na kraju saopštenja SzS.\nBoško Obradović: Podnećemo krivičnu prijavu protiv ministra Vulina\nNajnovija izjava ministra Vulina da se zalaže za „razgraničenje sa kosovskim Albancima i to što pre“ i da moramo da utvrdimo gde je linija da bismo mogli da je branimo pokazuje da ministar odbrane ne priznaje granice svoje zemlje i da krši član 306 i 307 Krivičnog zakonika zbog čega ćemo protiv njega podneti krivičnu prijavu, saopštavaju iz Dveri.\n„Ako ministar Vulin ne zna gde su granice države Srbije neka ponavlja časove geografije, jer je možda i to propustio kao što je propustio da služi vojsku, i neka pročita Ustav Republike Srbije koji je dužan da brani kao ministar ove zemlje.\nVulinovo hapšenje i poziv na odgovornost zatražio i Vojni sindikat Srbije\nKrivičnu prijavu protiv ministra Vulina zbog „ugrožavanja teritorijalne celine i izdaje zemlje“, podneo je i Vojni sindikat Srbije zatraživši njegovu smenu i hapšenje, prenosi agencija Beta.\n„Vulin je počinio i krivično delo Ugrožavanje teritorijalne celine gde se u članu 367 decidirano kaže ‘ko silom ili na drugi protivustavan način pokuša da otcepi deo teritorije ili deo te teritorije pripoji drugoj državi kazniće se zatvorom od tri do 15 godina’“, naveo je Vojni sindikat.\nPrema navodima ovog sindikata, Vulin ovakvim izajavama „širi strah“ i „prekraja vekovne granice srpske države“.\nVulinova odgovornost još je veća jer je „oficijelni ministar odbrane i njegov intervju u kome se kao de fakto priznaje postojanje Velike Albanije na vekovnom srpskom tlu jeste više nego crveni alarm“ da Skupština Srbije preispita odgovornost člana Vlade, da reaguje republički javni tužilac, VBA uhapsi Vulina, a da se Vlada i predsednik „odreknu ovakvog saradnika“, naglašavaju iz Vojnog Sindikata Srbije.\nTags: Boško Obradović Vulin izjava Kosovo krivična prijava SZS. Dveri Ustav Srbije\nPrevious Kancelarija za KiM: Zaustaviti anticivilizacijsko ponašanje albanskih ekstremista\nNext Veselji delegaciji Roma: Podržavamo državotvornu orijentaciju romske zajednice na Kosovu\n19. oktobra 2021., 23:43


MyCity » IT dešavanja u svetu » Android povećao udeo na tržištu SAD\nPoslao: 02 Apr 2013 11:18\nKantar firma za analizu tržišta, iznela je nove podatke koji govore o povećanju udela Androida na tržištu smartfona. Pre godinu dana, iOS je bio u neznatnoj prednosti - 47% : 45%. Podaci iz februara ove godine govore da je Android zauzeo 51% tržišta, što je 8% više od 43% koliko sada drži iOS. Ovi podaci govore u prilog tome da bi Apple morao da predstavi jeftiniji iPhone, ali portfolio kompanije iz Kupertina u poslednjoj deceniji govori suprotno, obzirom da Apple gotovo nikada nije predstavljao osiromašene proizvode zarad povećanja obima prodaje i udela na tržištu. U najvećem problemu je, bez ikakve dileme, BlackBerry koji je u februaru ove godine imao samo 0,7% tržišta, što je drastično manje od 3,7% iz prošle godine. Ipak, u februaru je BlackBerry Z10 tek predstavljen, a tek u martu je počela prodaja u SAD, tako da ne treba žuriti sa zaključcima. Za kraj, i podatak da je Windows Phone OS u februaru imao 4,1% udela na tržištu smartfona u Americi.


Izložba PROGON i promocija knjige "Slikaj i ćuti"\nU pravom smislu svjetski događaj za Trebinje!\nGalerija Kulturnog centra Trebinje 19. 10. 2018. u 20 časova.\nUz nesebičnu podršku Grada Trebinja i odličnu saradnju sa Kulturnim centrom Trebinje, ALU Trebinje, Turističkom organizacijom Grada Trebinja te stručnu pomoć filmskog stvaraoca Boris Trbić, Književno udruženje "Susret" Trebinje u grad podno Leotara dovodi francuskog i srpskog slikara, jednog od najvećih slikara današnjice - Miloša Šobajića!\nSa težnjom da sinhronizujemo događaje sa našom maticom, organizovali smo ovaj događaj tri dana nakon promocije knjige "Slikaj i ćuti" u Narodnoj biblioteci Srbije i nedugo nakon sjajne izložbe u Novom Sadu.\nU želji da Trebinje nastavi sa serijom kulturnim dešavanjima visokog nivoa, idejno se približivši naboljim dometima kuturne scene Srbije, dokazujemo tezu, koju često ponavljamo - grad ne mora biti veliki da bi bio centar kulture!\nPozivnice smo poslali i širom Republike Srpske, i u gradove Crne Gore, u kojima je porodica Šobajić ostavila neizbris trag.\nU ime Književnog udruženja "Susret" Trebinje,


#celebratelife… Društveno-odgovorne aktivnosti na Exitu 2021 | Headliner\nHome»Muzika»Homeland»#celebratelife… Društveno-odgovorne aktivnosti na Exitu 2021\nHeadliner.rs / 05/07/2021 /\t0\t/\t66\nU poslednjih nekoliko godina kapaciteti Exit festivala stavljeni su u funkciju jedinstvenog cilja – zaštite planete i celokupnog života na njoj.\nNa ovogodišnjem izdanju festivala, Fondacija Exit će u saradnji s drugim organizacijama imati više ekoloških kampanja i akcija.\nFondacija Exit, Heineken Srbija i Ekostar Pak na Exitu 2021. predstaviće jedinstvenu eko akciju Go Green & Enjoy Exit 2.0 Responsibly, u okviru koje će posetioci imati priliku da doprinesu zelenijem festivalu i podizanju ekološke svesti.\nTokom sva četiri dana festivala, posetioci koji skupe sedam ili 15 plastičnih čaša, limenki ili PET flašica, dobiće zanimljive poklone ili besplatno Heineken pivo, kao nagradu za brigu o životnoj sredini i promociju reciklaže.\nZa ovu priliku biće postavljene dve reciklažne stanice: između Main stagea i Dance arene, i na State of Exit zoni.\nPosle svake festivalske večeri, reckilažna kompanija Ekostar pak postaraće se za to da se prikupljeni reciklažni otpad reciklira u nove limenke ili nove proizvode.\nOva zanimljiva akcija u kojoj posetioci doprinose procesu reciklaže prvi put se organizuje na velikom festivalu kod nas, a po ugledu na praksu koja postoji na festivalima u Evropi.\nTakođe, kao i prethodnih godina, na State of Exit Zoni posetioci koji prikupe limenke moći će da učestvuju u stvaranju Pixelate tj. umetničkog murala sastavljenog od limenki, koji se realizuje u saradnji sa Recan fondacijom.\nKoala Voice/ Photo: (promo, Exit)\nDeaf Radio/ Photo: (promo, Exit)\nNastupi pobedika HEMI muzičkih nagrada na Exitu\nNa ovogodišnjem Exitu festivalu publika će na Fusion bini imati priliku da gleda nastupe pobednika ovogodišnjih HEMI muzičkih nagrada – grčkog alternativnog rok sastava Deaf Radio (10. jula) i slovenačke disko-pank grupe Koala Voice (11. jula), kao i polufinalista HEMI konkursa – srpskog benda Dogs in Kavala (9. jula).\nOni su izabrani posle šest izuzetnih meseci saradnje, sastanaka i okupljanja, šest radionica, devet neverovatnih izložbenih događaja i 49 uspešnih mentorskih sesija u sklopu HEMI projekta u čijem radu učestvuje i EXIT fondacija.\nZa izbor pobednika konkursa bio je zadužen međunarodni žiri sačinjen od 27 članova.\nHEMI Music Awards (HMA) je program koji sufinansira Kreativna Evropa za talentovane umetnike, koji žele da razviju međunarodnu karijeru i kojima je cilj da dosegnu nova tržišta i novu publiku.\nHMA organizuje Hub for the Exchange of Music Innovation (HEMI), evropska inicijativa čiji je cilj podrška umetnicima i ljudima zaposlenim u muzičkoj industriji iz Češke, Estonije, Grčke, Mađarske, Severne Makedonije, Poljske, Rumunije, Srbije i Slovenije.\nDogs in Kavala/ Photo: (promo, Exit)\nPosetioci će tokom festivala na ovoj zoni pored reciklažnih stanica moći da posete prostor posvećen promociji odgovorne konzumacije, u okviru koje će imati priliku da učestvuju u aktivacijama u vezi sa ovom temom, koja je od posebnog značaja za kompaniju Heineken Srbija, i da se dobro zabave.\nTakođe, moći će da se upoznaju sa programima za mlade OPENS2019, da učestvuju u U-reportu za mlade UNICEF-a, i imaće priliku da se druže sa Young Europeans Ambasadors – grupom uspešnih mladih influensera sa zapadnog Balkana koji će promovisati evropsku budućnost i zajedništvo mladih Zapadnog Balkana.\nNa samom festivalu se nastavljaju se aktivnosti kampanje “Neću više“ za promociju vakcinacije kod mladih. Više info na: vracamozivot.rs\nTags:ExitfestivalFondacija ExitNovi SadPetrovaradinska tvrđava\nBanjalučki dani muzike 30. i 31. jula uz Riblju čorbu, Yu grupu, Osvajače, Marka Louisa...\nNovi triler Tonija Parsonsa o večnoj temi... U našim knjižarama je "Žena bližnjega tvoga"


NBS ne očekuje drastične promene kod stambenih kredita - Izazov\nRadio-televizija Srbije\t 12. maja 2022. 09:05\nDok su kamate niže od inflacije za takve kredite, možemo reći da su ekstremno povoljni, da se na njima čak i zarađuje. Do kada će to potrajati i da li je promena moguća preko noći, to najmanje zavisi od banke gde ih podižete. Ekonomisti savetuju da se krediti u narednom periodu uzimaju na kratak rok, a ako je neophodan dugoročni stambeni, da bude sa fiksnom kamatom, koja je i sada nešto veća.\nDa li će američke Federalne rezerve na majskom zasedanju ponovo podići kamatu, potom, šta će ikada odlučiti Centralna banka Evropske unije, i za naše dinarske kredite, da li će Narodna banka podići referentnu kamatnu stopu.\nNikola Dragašević, generalni direktor Sektora za monetarne i devizne operacije NBS rekao je da danas zaseda Izvršni odbor NBS, što je redovna mesečna sednica na kojoj će se između ostalog govoriti i o referentnoj kamatnoj stopi.\n"Referentna kamatna stopa je osnovna kamata stopa kojom se utiče na sve druge kamatne stope na novčanom tržištu, ali i u realnom sektoru – kamatne stope na kredite i na depozite", objasnio je.\n"Procenjivalo se da će inflatorni pritisci biti kratkoročniji i da mogu biti manjeg intenziteta i zato smo odmah delovali", napomenuo je.\n"Izvršni odbor NBS razmatra i domaću situaciju, ali i okruženje i celokupnu makroekonomsku situaciju, i sve na šta ta referentna kamatna stopa može da utiče", rekao je.\nO tome da li će referentna kamatna stopa biti veća, znaće se danas u podne.\nOčekuje se da Evropska centralna banka poveća osnovnu kamatnu stopu\n"Evropska centralna banka je uz Banku Japana jedna od retkih koja još nije započela svoj proces zaoštravanja monetarne politike, jedan od razloga je nepostojanje konsenzusa članova Evropska centralne banke. Tržište očekuje da to počne ove godine", istakao je Dragašević dodajući da je bilo nagoveštaja da će biti povećanja referentne kamate stope ECB.\n"Sedamdeset odsto inflacije je uvezena inflacija i to podrazumeva da je ona pod uticajem cena energenata, a imamo i rast cena žitarica i sve to će uticati na inflaciju", napomenuo je.\n"Od globalnih kretanja će zavisti i kurs u narednom periodu, ali NBS će obezbediti stabilnost", istakao je. Naglasio je da ne očekuje drastične promene kada je reč o kreditima koji su od značaja građanima, a to su stambeni krediti koji su evroindeksirani.\n"Euribor kao reperna kamata stopa će svakako rasti, na sam nagoveštaj Evropske centralne banke on je već odregaovao", napomenuo je Dragašević. Očekujemo da to neće biti drastično i naglo, a očekuje da će rasti i stope na štednju.ete?


RTS :: Osnovan "Južni tok Srbija"\nEkonomija Osnovan "Južni tok Srbija"\nutorak, 17. nov 2009, 13:44 -> 19:30\nOsnovan "Južni tok Srbija"\n"Gasprom" i "Srbijagas" u Švajcarskoj potpisali ugovor o osnivanju preduzeća "Južni tok Srbija". Gasovod bi trebalo da bude završen do kraja 2015. a godišnji prihod od tranzita gasa biće pola milijade evra. Srbija će postati energetsko čvorište u ovom delu Evrope, rekao direktor "Srbijagasa" Bajatović.\nPredstavnici ruske kompanije "Gasprom" i domaćeg "Srbijagasa" potpisali su u Bernu u Švajcarskoj Ugovor o osnivanju preduzeća "Južni tok Srbija".\nU ime "Srbijagasa" osnivački akt potpisao je generalni direktor Dušan Bajatović, a sa ruske strane generalni direktor projekta "Južni tok" u "Gaspromu" Pavel Oderov.\nBajatović je naglasio da, s obzirom da Srbija može da skladišti između pet i sedam milijardi metara kubnih gasa na svojoj teritoriji, to znači da se našoj zemlji otvaraju vrata da može biti regionalni igrač kada je u pitanju transport, skladištenje, distribucija i trgovina gasom, kao i da bude energetsko čvorište u ovom delu Evrope, kada je u pitanju gas, nafta i struja.\n"To zajedničko preduzeće biće registrovano u gradu Cugu i promenjivaće se kontinentalno pravo, a po sadašnjem srpskom zakonodavstvu, kada uđemo u proces dobijanje licenci i dozvole za obavljanje delatnosti i izgradnju gasovoda, bilo bi potrebno osnovati ćerku firmu u Srbiji", objasnio je Bajatović, ističući da u ovoj fazi još uvek nije potrebno osnivanje takve firme.\nDirektor "Srbijagasa" je podsetio da vlasništvo "Gasproma" u zajedničkom preduzeću iznosi 51 odsto, dok "Srbijagas" poseduje 49 odsto novoosnovane firme.\nFinalizacija radnji koje su trajale godinu i po dana\nBajatović je rekao da, do početka izgradnje gasovoda, treba da se uradi "fizibiliti" studija, trasa gasovoda, ugovaranje potrebnih količina gasa i projektovanje, dodajući da će srpska "fizibiliti" studija za "Južni tok" biti završena do kraja ove godine, a zbirna "fizibiliti" studija za ceo "Južni tok" do marta 2010. godine.\nBajatović je podsetio da osnivanje zajedničkog preduzeća "Južni tok Srbija" predstavlja finalizaciju radnji koje su trajale godinu i po dana.\nTo je prvo preduzeće, koje je ruska kompanija osnovala sa nekom od zemalja učesnica projekta "Južni tok", naveo je "Srbijagas". "Gasprom" će zajedničke kopanije uskoro osnovati i sa Bugarskom, Grčkom, Mađarskom Slovenijom, Austrijom i Italijom.\nPrema ranijim najavama Bajatovića, kapacitet gasovoda "Južni tok" kroz Srbiju iznosiće od 36 do 41 milijardu metara kubnih godišnje, što će omogućiti da Srbija ima godišnji prihod od tranzitnih taksi u iznosu od oko pola milijarde evra.\nIzgradnja dela gasovoda "Južni tok" kroz Srbiju koštaće oko 700 miliona evra, a dužina trase gasovoda kroz našu zemlju biće oko 450 kilometara.\nPlanirano je da se izgradnja gasovoda kroz Srbiju obavlja kroz projektno finansiranje i kreditno zaduženje zajedničkog preduzeća "Srbijagasa" i "Gasproma".\nSedište u Švajcarskoj, poslovanje prema zakonima Srbije\nPreduzeće "Južni tok Srbija" delatnost će obavljati prema srpskim zakonima, ali će imati sedište u Švajcarskoj i, prema izjavama rukovodstva "Srbijagasa", nijedna važnija odluka u okviru tog preduzeća neće moći da bude doneta preglasavanjem.\nGasovod kroz Srbiju trebalo bi da bude izgrađen najkasnije do 31. decembra 2015. godine, završetak studije izvodljivosti za izgradnju celokupnog gasovoda planiran je do 30. juna 2010. godine.\n"Južni tok" je gasovod za transport ruskog prirodnog gasa, čija je trasa planirana od ruske luke Novorosijsk, preko dna Crnog mora do bugarske luke Varna, preko Balkanskog poluostrva, Srbije i Mađarske do Austrije i Italije.\nCelokupan kapacitet gasovoda "Južni tok" biće 63 milijarde metara kubnih, a njegova kompletna izgradnja koštaće oko 20 milijardi evra.\nOsnovni uslovi za osnovni sporazum o saradnji", koji definiše izgradnju dela gasovoda "Južni tok" i tranzit prirodnog gasa preko Srbije, potpisali su 24. decembra prošle godine u Moskvi predsednik upravnog odbora "Gasproma" Aleksej Miler i Dušan Bajatović.\nTaj dokument predviđa da ruska kompanija ima 51 odsto udela u zajedničkom preduzeću za izgradnju gasovoda kroz Srbiju.\nOsim tog dokumenta, u sklopu srpsko - ruskog energetskog aranžmana, prodato je i 51 odsto akcija Naftne industrije Srbije za 400 miliona evra, a potpisan je i dokument o izgradnji podzemnog skladišta gasa "Banatski dvor".\nPredsednici Rusije i Srbije Dmitrij Medvedev i Boris Tadić potpisali su Deklaraciju o saradnji, koja predstavlja političku garanciju da će posle prodaje NIS-a biti realizovani i ostali delovi energetskog sporazuma i njome se na državnom nivou garantuje sporovođenje tih dokumenata.


Cvijanović: Suština skupa sticanje znanja i razmjena iskustava\n"Oktobarski pravnički dani"\nPredsjednik Republike Srpske Željka Cvijanović izjavila je danas u Banjaluci da je suština "Oktobarskih pravničkih dana" sticanje znanja i razmjena iskustava.\n"Zadovoljstvo mi je što sam pokrovitelj ovog savjetovanja na kome učestvuju brojni pravni stručnjaci iz Republike Srpske, Federacije BiH, Srbije i zemalja okruženja", rekla je novinarima Cvijanovićeva.\n"U uvodnom izlaganju sam govorila koja je važnost pravnog sistema i poretka i podsjetila da Republika Srpska funkcioniše u skladu sa Ustavom koji je donesen 1992. godine i Aneksom četiri Dejtonskog mirovnog sporazma koji predstavlja Ustav BiH", dodala je Cvijanovićeva.\n"Sve su to stvari na koje politika i pravo jednako treba da daju odgovore da bismo zaštitili ono što jeste naš pravni, politički i administrativni ambijent u kome živimo. Raskorak između onoga što piše u Ustavu i prakse, a rezultat je nametanja visokih predstavnika, jeste izazov i za pravo i za politiku", rekla je Cvijanovićeva.\nPredsjednik Udruženja pravnika Republike Srpske Rajko Kuzmanović naglasio je da je u Srpskoj teško sprovoditi određene pravne norme jer se u BiH susreće pet pravnih sistema.\n"Imamo nekih elemenata šerijatskog prava, elemenata iz prava bivše Jugoslavije, zatim primjenjuje se evropsko pravo, kao i anglosaksonsko. Dakle, naš pravnik je u vrtlogu velikih društvenih promjena", rekao je Kuzmanović i podsjetio da je u Srpskoj u posljednjih 10 godina usvojeno oko 1.500 zakona.\nDekan Pravnog fakulteta Univerziteta u Banjaluci Željko Mirjanić rekao je da je pravni život u BiH opterećen problemima.\n"Pokušavamo da u okviru Sporazuma o stabilizaciji i pridruživanju, koji je BiH zaključila sa EU, izvršimo harmonizaciju našeg prava, međutim, to ide sporo jer zajedničke institucije BiH ne funkcionišu", naglasio je Mirjanić, koji je ponovio da će u fabruaru naredne godine biti obilježeno 45 godina Pravnog fakulteta i tim povodom organizovan naučni skup.\nOn je napomenuo da su nesprovođenjem izborne volje u BiH prekršeni Ustav i zakoni, te da je reforma pravosuđa u BiH neuspjela jer su je vodili stranci, a ne domaći stručnjaci.\nŽeljka Cvijanović Oktobarski pravnički dani\nCvijanović: Pravnički dani prilika za razmjenu mišljenja, iskustva i znanja


Sirija: Manbij u rukama opozicionih snaga, sledi bitka za Raku | Gde Investirati\nSirija: Manbij u rukama opozicionih snaga, sledi bitka za Raku\n“Demokratske snage Sirije” (SDF) saopštile su da je Manbij, strateški važan grad na severu Sirije oslobođen od pripadnika grupe Islamska država Irak i Levant (ISIL).\n„Grad je potpuno pod našom kontrolom i sada izvodimo operaciju njegovog čišćenja“, rekao je agenciji Reuters portparol Sirijskih demokratskih snaga (SDF) Šarfan Darviš.\n“Demokratske snage Sirije” (SDF), koje većinom čine Kurdi, uz podršku koalicije na čelu SAD, krajem maja su pokrenuli ofanzivu kako bi preuzeli kontrolu nad oblastima duž granice sa Turskom.\nOperacija oslobađanja Manbija, u kojoj su značajnu ulogu odigrali američki specijalci, smatra se najznačajnijim uspehom Koalicije u Siriji u poslednje dve godine, od kada je pokrenuta kampanja protiv ISIL-a, piše Reuters.\nOkončanje operacije u Manbiju stvorilo bi uslove da se krene prema Raki, gradu koji je de facto, glavni grad ISIL-a, nedavno su izjavili zvaničnici SAD predviđajući da će bitka za Raku “biti teška”, prenosi agencija.\nPrevious Produktna berza: Cene stabilne, čeka se rasplet na svetskim tržištima pšenice\nNext Ana Brnabić: Neće biti velikog zaokreta u radu Ministarstva za državnu upravu\nTags građanski ratManbijRakaSirija\nKina osudila “provokativne akcije” japanskih vojnih aviona\nKina je oštro osudila Japan zbog incidenta iznad Istočnog kineskog mora, koji se dogodio 17. juna, u kom su učestvovala po dva vojna aviona iz obe zemlje.\nSjedinjene Države ukinule zabranu prodaje oružja Vijetnamu, Kina oprezna\nSjedinjene Američke Države su u potpunosti ukinule zabranu prodaje oružja Vijetnamu, objavio je danas američki predsednik Barack Obama tokom zvanične posete Hanoju, označivši tako kraj višedecenijskog embarga SAD prema svom


Obavještavaju se sve STP vozila u FBiH da posebno obrate pažnju na izdavanje TEU potvrda i Potvrda o obavljenom periodičnom pregledu vozila za vozila koja su u vlasništvu fizičkih lica, odnosno u vlasništvu obrtnika.\nPrema Zakonu o cestovnom prijevozu Federacije Bosne i Hercegovine (SN FBiH, broj 28/06, 02/10), član 53., stav 3), „fizičko lice može vršiti prijevoz za vlastite potrebe motornim vozilom do 1+8 sjedišta u putničkom prijevozu ili teretnim vozilom najveće dopuštene mase do 7,5 tona“.\nPrema tome, fizičko lice ne može vršiti prevoz za vlastite potrebe ako, između ostalog, ne ispunjava uslove iz člana 53., stav 3), te STP za takva vozila ne mogu izdati odgovarajuću TEU potvrdu i Potvrdu o obavljenom periodičnom pregledu vozila.\nOvdje se treba naglasiti da je, prema Zakonu o obrtu i srodnim djelatnostima (SN FBiH, broj 35/09), član 2., stav 5), „obrtnik i osoba koja obavlja srodnu djelatnost, u smislu ovog Zakona, jeste fizička osoba koja obavlja djelatnost u svoje ime i za svoj račun, a pritom se može koristiti i radom drugih osoba s kojima je u obavezi zaključiti ugovor o radu, u skladu sa Zakonom o radu i kolektivnom ugovoru“.\nJedan od razloga da se STP trebaju pridržavati zakonskih i podzakonskih akata, jeste i taj, što se u zadnje vrijeme sve više dobijaju informacije sa terena da Kantonalne inspekcije posebnu pažnju posvećuju regularnost izdavanja TEU potvrda i Potvrda o obavljenom periodičnom pregledu, te u slučaju nepravilnosti, evidentiraju primjedbe na rad STP.


SAD PROTERALE 35 RUSKIH DIPLOMATA – Slobomir – Internet, Radio i TV stanica ; najnovije vijesti iz BiH i regiona\n6:44 , недеља , 24 јун 2018\nPočetna / SVIJET / SAD PROTERALE 35 RUSKIH DIPLOMATA\n30. децембра 2016.\tSVIJET, VIJESTI Ostavite komentar 283 Pregledi\nSAD su proterale 35 ruskih diplomata i zatvorile dva ruska objekta u Njujorku i Merilendu.\nBBC piše da su ruske diplomate proterane zbog navodnog mešanja ruskih hakera u predsedničke izbore u SAD, kao i da se očekuje odgovor Rusije istom merom.\n„Naredio sam preduzimanje više akcija kao odgovor na agresivno zastrašivanje ruske vlade prema američkim zvaničnicima i sajberoperacije čija meta su bili američki izbori“, rekao je američki predsednik Barak Obama, prenosi AFP.\n„Ove akcije su usledile nakon ponovljenih privatnih i javnih upozorenja koja smo uputili ruskoj vladi i predstavljaju neophodan i adekvatan odgovor na nastojanja da se nanese šteta američkim interesima kršenjem ustaljenih međunarodnih normi ponašanja“, rekao je Obama.\nKako je naveo, ova akcije nisu ceo odgovor SAD na „agresivne aktivnosti Rusije“, prenosi Rojters.\n„Nastavićemo da preduzimamo različite akcije u vreme i mesto koje izaberemo, a neke od njih neće biti objavljene“, dodao je on.\nObama je rekao da će izveštaj njegove administracije o nastojanjima Rusije da se meša u američke izbore ove godine biti predat Kongresu narednih dana.\nMeđu najavljenim merama su sankcije prema ruskim obaveštajnim agencijama FSB i GRU, kao i prema 35 ruskih operativaca koji su proglašeni za „persona non grata“, kao i zatvaranje dva ruska objekta u Njujorku i Merilendu za koje SAD tvrde da se koriste „za obaveštajne svrhe“.\nOsim toga, odlazeći predsednik SAD je naveo da građani SAD treba da budu oprezni zbog „odmazde Rusije“.\nRojters navodi da će Donald Tramp preuzeti funkciju predsednika 20. januara, ali da nije jasno da li će moći da prekine najavljene mere protiv Rusije.\nAmeričke obaveštajne službe utvrdile su ranije da je cilj Rusije bio da pomogne republikanskom kandidatu Donaldu Trampu da pobedi na predsedničkim izborima 8. novembra, što je Tramp odbacio, nazvavši te tvrdnje „smešnim“.\nRuski zvaničnici negirali su optužbe Obamine administracije da je Moskva pokušala da utiče na tok i ishod američkih predsedničkih izbora\nVisoki neimenovani zvaničnik je izjavio za Rojters da su nove mere SAD odgovor na kampanju zastrašivanja američkih diplomata u Moskvi od Rusije.\nZvaničnik, koji je želeo da ostane anoniman, rekao je američkoj agenciji da je ruskim diplomatama dato 72 sata da napuste SAD.\n„Ove akcije su preduzete kao odgovor na rusko zastrašivanje američkih diplomata i akcije diplomata za koje smo procenili da nisu u skladu sa diplomatskom praksom“, rekao je američki zvaničnik za Rojters.\nPrethodni RODITELJI DJECE SA POSEBNIM POTREBAMA OGORČENI ZBOG NIŽIH SOCIJALNIH DAVANJA /VIDEO/\nSljedeći ZVEZDA SRUŠILA ŠAMPIONA EVROPE


Lonsdale CONTENDER BAG MITT 762347-41 cena, cene Srbija, prodaja Beograd Novi Sad Niš\nLonsdale CONTENDER BAG MITT 762347-41 cene\n- Osnovna podela: Oprema, Pol: Za muškarce, Namena: Asesoari, dodaci, Sezona: Carryover, Brend: LONSDALE, Uzrast: Za odrasle... specifikacija\ncena od 1.591,99 do 1.990,00 din | prodavnica (2)\nOsnovna podela: Oprema, Pol: Za muškarce, Namena: Asesoari, dodaci, Sezona: Carryover, Brend: LONSDALE, Uzrast: Za odrasle\nEPonuda nije internet prodavnica već Vam omogućava da brzo i lako nađete Lonsdale CONTENDER BAG MITT 762347-41 po najjeftinijoj ceni. Naš cilj je da kupci budu što bolje informisani o ponudi Lonsdale CONTENDER BAG MITT 762347-41 na tržištu Srbije. Vrlo lako nalazite željeni proizvod za kategoriju Rukavice za boks cene, ne morate da lutate od sajta do sajta za Lonsdale Rukavice za boks, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Lonsdale CONTENDER BAG MITT 762347-41 sa PRODAVCEM. EPonuda ne može da garantuje potpunu tačnost specifikacije i slika za Lonsdale CONTENDER BAG MITT 762347-41. Pre kupovine, podatke za Lonsdale CONTENDER BAG MITT 762347-41 proverite na sajtu PROIZVOĐAČA.


Egipat: Vojska raspustila parlament\nVojske čisti ulice Egipta\nEgipatska vojska je raspustila parlament i suspendovala Ustav, ispunjavajući dva glavna zahteva demonstranata, posle 18 dana protesta koji su doveli do svrgavanja predsednika Hosnija Mubaraka.\nVojno vođstvo, koje je preuzelo kontrolu kada se predsednik Mubarak u petak povukao sa vlasti, izdalo je saopštenje u kojem navodi da će vladati zemljom do održavanja izbora u septembru. Saopštenje je izdato ubrzo pošto je egipatski premijer Ahmed Šafik izjavio da je glavni prioritet njegovog Kabineta koji podržava vojska, obnavljanje bezbednosti i normalnih životnih prilika u zemlji.\nOn je takođe rekao da će nekoliko ministarskih položaja ostati upražnjeno i da će svi novi kandidati za ta mesta biti detaljno provereni da bi se obezbedilo da zadovoljavaju javnost. Konferencija za medije je bio prvi premijerov nastup od Mubarakovog povlačenja i predaje vlasti vojsci pod pritiskom masovnih protesta protiv njegove gotovo tridesetogodišnje vladavine.\nNova vojna vlast takođe nastoji da obnovi normalan život u Kairu, uputivši vojnike da rasele demonstrantski logor na Trgu Tahrir i omoguće protok saobraćaja. Stotine hiljada Egipćana su u petak uveče i subotu, na Trgu Tahrir slavile Mubarakov odlazak, ali su stotine ostale na trgu i danas. Istovremeno, stotine pripadnika policije su danas protestovale ispred Ministarstva unutrašnjih poslova, tražeći veće plate i kažnjavanje funkcionera koje optužuju da su iznele policiju na loš glas.


Varufakis: Dali su nam ultimatum\nRTS\t17.02.2015 09:09\nGrčka je bila spremna na ustupke, ali nije mogla da pristane na ultimatum, poručio je novinarima grčki ministar finansija Janis Varufakis nakon neuspelog sastanka ministara evrozone u Briselu.\n"Došli smo ovde spremni na ustupke, a dobili smo ultimatum", rekao je Varufakis nakon četvoročasovnog sastanka, na kome Grčka nije uspela da se dogovori sa ostalim članicama evrozone o nastavku režima otplate dugova.\nRekao je da bi Grčka pristala na produženje tekućeg aranžamana o finansijskoj pomoći Evropske unije i Međunarodnog monetarnog fonda, ali ne i na drastične mere štednje koje su joj uz to nametnute.\n"Nismo pristali da dodatno smanjimo najniže penzije i plate, jer je su takve mere već dovele do humanitarne i društvene krize sa kojom se sada suočavamo", rekao je on.\nVarufakis je optužio partnere iz EU za rigidan stav, rekavši da je od njega traženo da pristane na sve zahteve u zamenu za "nebulozna obećanja o fleksibilnosti koja niko nije umeo da precizira".\n"U istoriji Evrope, ultimatumi nisu nikom ništa dobro doneli", istakao je on i izrazio nadu da će se EU predomisliti.\n"Verujemo da će EU u roku od 48 sati izaći sa kompromisnim predlogom", rekao je grčki ministar.\nSastanak ministara finansija evrozone završen je večeras bez dogovora o novom režimu otplate grčkog duga, uz poruku Grcima da moraju da zatraže da se dosadašnji aranžman sa kreditorima nastavi.


Evo šta je Dačić spremio za Lavrova i Kerija – NovostiDana.rs\nPredsedavajući ove organizacije Ivica Dačić spremio je za sve učesnike skupa prigodne poklone, pa će tako svako od njih od domaćina dobiti paket ručno pravljenih suvenira s motovima Srbije: obeleživač za knjige sa malim opancima i šarom pirotskog ćilima, magnet za frižider sa opančićima, vez kosovski božur, slatko od šljiva, čokančić sa motivima Beograda, razglednice i turističke brošure.\n”Naravno da smo se potrudili da sve brojne goste lepo dočekamo i da Beograd i Srbiju predstavimo na najbolji način. Pokloni su spremni i odabrali smo ih u saradnji sa Turističkim organizacijama Srbije i Beograda. To su sitnice i suveniri koji predstavljaju Srbiju u malom”, objasnio je za „Alo“ Veljko Odalović, predsednik Izvršnog odbora Ministarskog saveta OEBS-a.\nOsim poklona koji su već upakovani u Beogradu je i sve ostalo spremno za sustrašnji događaj.\nPošto su prvi gosti juče stigli na pripremne sastanke ozbiljne mere obezbeđenja su već vidljive, posebno oko hotela Hajat, gde će odsesti najviđeniji gosti, pre svih američki državni sekretar Džon Keri sa svitom od čak 260 članova.\nNa ulazu u taj hotel već su postavljeni detektori metala i specijalni štit kojim je zaštićen praktično ceo prostor hotelskog stepeništa, a uveden je i poseban režim na parkingu i svako vozilo se pre ulaska kontroliše da li ima sumnjive naprave.\nSlične mere su uvedene i u ostalih 18 hotela u kojima će biti smeštene delegacije 57 zemalja, članica OEBS-a i 11 država azijskih I mediteranskih partnera.\nBeograd spreman za sastanak OEBS-a!\nBezbednost je podignuta na najviši nivo, pa će samo za obezbeđivanje dveodnevnog skupa biti angažovano 7.000 policajaca.\nBeograd će ugostiti više od 40 ministara spoljnih poslova, jer će osim Kerija , doći i šef ruske diplomatije Sergej Lavrov, visoka predstavnica EU Federika Mogerini,kao I turski ministar spoljnih poslova Mevlut Čavušoglu..\nZbog ovog događaja „Kombank arena“ je pretrpkla značajnu adaptaciju i prvi put je pretvorena u u veliki kongresni centar. Izgrađeno je 10 sala za sastanke sa 1. 700 mesta i preuređeno 11 prostorija za bilateralne susrete u prizemlju.\n22. Ministarski savet OEBS-a, #Beograd (02.12.2015.) #Photo#oscemc15 / 22nd #OSCE Ministerial Council, #Belgradepic.twitter.com/2qLB9L7ieo\n— ForeignAffairsSerbia (@SRBDiplomacy) December 2, 2015\nNa drugom i četvrtom nivou je napravljeno 111 kancelarija , a na trećem su lože pretvorene u kancelarije.\nZa učesnike je obezbeđeno 3.000 slušalica, 650 mikrofona, 12 video projektora, 130 televizora I 29 prevodličakih kabina za šest zvaničnih jezika.\nDAČIĆ: SRBIJA POLOŽILA ISPIT\nSrbija je uspešno položila veliki ispit i pokazala da može da bude objektivan i pošten posrednik u rešavanju konfliktnih situacija, izjavio je danas predsedavajući Oebs i ministar spoljnih poslova Ivica Dačić.\nOn je uveren da će Ministarski savet Oebs u Beogradu proteći u najboljem redu i atmosferi koja će dati šanse za dijalog.\nDačić je za TV Pink rekao da je bilo sumnji kako će se Srbija ponašati kao predsedavajući Oebsa zbog svojih veza sa Rusijom, da su mnogi izražavali zabrinutost da li joj je ta uloga potrebna, te kako će se pritisci odražavati na Srbiju.\n„Međutim, mi smo se pokazali kao objektivan i pošten posrednik u rešavanju konfliktnih situacija ne samo u Ukrajini, već i na drugim mestima“, rekao je Dačić i istakao da su svi, od Vankuvera do Vladivostoka, izrazili veliko zadovoljstvo i zahvalnost i čestitali Srbiji na rezultatima.\nOn je rekao da je Srbija predsedavanjem OEBS-u uspešno položila veliki ispit, imajući u vidu da je prvi put u novijoj istoriji jedna zemlja Zapadnog Balkana, koji je bio „predmet opservacije“ OEBS, bude na čelu te organizacije.\n„Ovo je veliki ispit za Srbiju koji smo uspešno položili. Srbija treba da se vrati i zauzme objektivno mesto koje je Jugoslavija imala, treba razmišljati u dogledno vreme i o kandidaturi za članicu SB UN“, rekao je Dačić i dodao da je zato važno da konferencija protekne u najboljem redu i u atmosferi koja će dati šanse za dijalog.\nDačić je, navodeći da će se na marginama konferencije sastati američki i ruski šefovi diplomatije\nDzon Keri i Sergej Lavrov, rekao da će i srpsko rukovodstvo, ali i svi učesnici konferencije, imati niz bilateralnih sastanaka.\nŠef diplomatije je takođe rekao da nisu bile ozbiljne spekulacije da bi skup Oebsa u Beogradu mogao da bude odložen, ističući da dešavanja na javnoj sceni u Srbiji mogu da nanesu štetu imidzu zemlje, ali na unutrašnjem političkom planu.\nMinistar spoljnih poslova Srbije je podsetio i da je Švajcarska prošle godine za organizaciju takvog skupa potrošila 17 miliona švajcarskih franaka, da će Srbija potrošiti pet, šest puta manje, ali da će skup sigurno biti bolji.\nKomentarišući poziv koji je NATO uputila Crnoj Gori da se priključi toj organizaciji, što bi moglo da bude tema ministarskog saveta Oebsa, Dačić je rekao da se Srbija ne meša u unutrašnje stvari drugih zemalja, da je na Crnoj Gori da odluči u kom savezu će biti.\n„Mi imamo našu politiku u NATO koja je jasno definisana“, podvukao je Dačić.


Japan se seća atomskog napada na Hirošimu pre 73 godine\nBeta 6. avgusta 2018. 09:55\nZvono se oglasilo danas u Hirošimi na početku ceremonije povodom 73. godišnjnice atomskog bombardovanja tog grada, prvog takvog napada u istoriji čovečanstva.\nNa ceremoniji na kojoj je prisustvovalo oko 50.000 ljudi, stanovnika Hirošime i predstavnika 58 zemalja uključujući i američkog ambasadora Vilijama Hagertija, zvaničnici su podsetili na poginule i povredjene i uputili pozive da se eliminiše nuklearno oružje.\nNebo je danas bilo vedro kao i 6. avgusta 1945. godine u 8.15 po lokalnom vremenu kada je američki bombarder B-29 „Enola Gej“ sa visine od 9.600 metara bacio bombu nazvanu „Mali dečak“, koja je posle 43 sekunde eksplodirala 600 metara iznad zemlje. Od te eksplozije je tog dana i u nedeljama koje su usledile nastradalo 140.000 osoba.\nGradonačelnik Kazumi Macui je u obraćanju upozorio na porast nacionalizma i tenzija u svetu i pozvao vladu Japana da preduzme veće napore ka tome da svet bude bez nuklearnog oružja.\n„Ako čovečanstvo zaboravi istoriju ili prekine da joj se suprotstavlja mogli bi da napravimo još jednu užasnu grešku. Upravo zato treba da nastavimo da govorimo o Hirošimi“, rekao je gradonačelnik Kazumi Macui i dodao da treba da se „nastave napori za eliminisanje nuklearnog oružja“.\nOn je izrazio žaljenje što se neke zemlje pokazuju otvoreno nacionalističkim i modernizuju svoj nuklearni arsenal ponovo oživljavajući tenzije koje su se smirile posle kraja Drugog svetskog rata.\nNuklearno odvraćanje i „nuklearni kišobrani“ su „sami po sebi nestabilni i izuzetno opasni“ pristupi koji teže da zadrže medjunarodni poredak samo izazivanjem straha u rivalskim zemljama, rekao je on i pozvao svetske vodje da pregovorima dodju do ukidanja nuklearnog oružja.\nJapanski premijer Šinzo Abe, takodje prisutan na ceremoniji, bio je manje oštar u svom govoru, što je ponovo prikazalo japanske kontradikcije po pitanju nuklearnog oružja.\nJapan prošle godine nije potpisao ugovor koji zabranjuje atomsko oružje usvojen u UN, stajući na stranu nuklearnih sila zbog, kako je navedeno, severnokorejske pretnje.\nAbe je rekao da se razlike izmedju zemalja s nuklearnim oružjem i onim koje ga nemaju povećavaju ali je obećao da će učiniti više da se ta razlika smanji. Da bi sve strane saradjivale važno je da svi razumeju „realnost i tragediju nuklearnih napada“, rekao je on i ponovio obećanje Japana da će se držati svojih principa pacifizma.\n„Poslednjih godina postalo je očigledno da razlike postoje izmedju zemalja oko načina smanjenja nuklearnog oružja. Naša zemlja radi strpljivo na tome da služi kao most izmedju dve strane i da vodi napore medjunarodne zajednice“ ka denuklearizaciji, rekao je on.\nTri dana posle bombardovanja Hirošime, SAD su bacile atomsku bombu „Debeli čovek“ na Nagasaki, gde je stradalo oko 74.000 ljudi, posle čega je Japan kapitulirao 15. avgusta.\nAmerički predsednik Barak Obama posetio je Hirošimu u maju 2016. godine, kao prvi predsednik SAD koji je posetio taj memorijalni centar.


Radonjić ostaje u Zvezdi i naredne sezone\nM. D.\t 28. juna 2016. 14:52\nKošarkaški klub Crvena zvezda saopštio je danas da će trener Dejan Radonjić voditi ekipu i naredne sezone.\nZvezda je na taj način prekinula spekulacije oko odlaska crnogorskog stručnjaka, za koga su se interesovali neki klubovi iz inostranstva, pre svega Kuća Laboral.\n“Radonjić je otputovao u Barselonu gde će kao trener crveno-belih prisustvovati redovnim godišnjim sastancima Evrolige sa ostalim trenerima klubova, koji će se takmičiti naredne sezone u novom formatu najelitnijeg evropskog klupskog takmičenja. Radonjić ostaje u redovima šampiona ABA i KLS lige i u takmičarskoj 2016/2017 u skladu sa ugovorom koji ima sa klubom”, porucuju iz Zvezde.\nRadonjić: Ponosan sam, šta god bude protiv Darušafake\nRadonjić: Iscrpljeni smo, ali ide Barselona\nRadonjić: Real ima veliku snagu, a još smo bez Jovića


UNESCO Međunarodni fond za kulturnu raznolikost podržao projekat iz Srbije - Kulturanadlanu\nHome Savremeno stvaralaštvo UNESCO Međunarodni fond za kulturnu raznolikost podržao projekat iz Srbije\nAsocijacija Nezavisna kulturna scena Srbije (NKSS), sa partnerima iz ove nacionalne mreže (Kolektiv mladih žena Femix, Pobunjene čitateljke, Millennium, Studio 6, Kulturanova, Elektrika i Centar za emprijske studije kulture jugoistočne Evrope), od maja 2021. do aprila 2023. godine realizuje projekat „Rodna ravopravnost rađa kulturnu raznolikost” uz finansijsku podršku UNESCO Međunarodnog fonda za kulturnu raznolikost. Na prošlogodišnjem konkursu od 1027 projekata iz celog sveta, ovaj projekat je izabran kao jedan od šest najboljih i kao jedini iz Srbije.\nCilj ovog projekta je stvaranje preduslova za pravičniji pristup koji ženama kao kreatorkama kulturnih izraza pruža jednake mogućnosti u kulturnom polju u Srbiji. U okviru projekta, biće najpre kroz istraživanje identifkovani mehanizmi koji generišu rodne neravnopravnosti u kulturnom životu u Srbiji i, s druge strane, zainteresovane institucije, grupe i pojedinci koji bi mogli doprineti povećanom učešću žena i njihovoj pravednijoj zastupljenosti u kulturnom polju u našem društvu. Na osnovu rezultata istraživanja, biće kreiran obrazovni program koji će biti usmeren na poboljšanje njihovih profesionalnih veština, znanja, samosvesti i vidljivosti, kao i pristupa informacijama, mobilnosti i prilika. Tokom projekta biće kreirana i nacionalna mreža ženskih organizacija i samostalnih umetnica, menadžerki, kustoskinja i preduzetnica koje rade u kulturnom i kreativnom sektoru, sa ciljem da služi kao platforma za međusobnu saradnju i podršku, razmenu resursa, mobilnost i razmenu znanja, i kao aktivni učesnik u iniciranju promena u kulturnoj politici, što bi unapredilo rodnu ravnopravnost u kulturnom životu i promovisalo raznolikost kulturnih izraza.\nPrvi korak u projektu je anketno istraživanje koje će uključiti najmanje 200 kulturnih radnica i preduzetnica iz sva tri sektora (javnog, privatnog i civilnog), iz različitih delova Srbije i različitih starosnih grupa. Anketa je prvenstveno usmerena na ispitivanje uslova rada kulturnih radnica i preduzetnica u kulturnom sektoru, ali biće analizirani i uslovi života zaposlenih angažovanih u kulturnom sektoru u Srbiji, kao i oblici rodne diskriminacije koji generišu rodne neravnopravnosti u kulturnom životu u našem društvu.\nUpitnik se popunjava onlajn, pa je poziv otvoren za sve umetnice, kustoskinje, menadžerke u kulturi, preduzetnice koje rade u kulturnom sektoru u Srbiji da uzmu učešće u istraživanju i tako pomognu u što boljoj realizaciji projekta. Anketni upitnik je dostupan je na ovom linku\nPrevious articleTri kapljice u novom instrumentalnom singlu\nNext articleEXIT ovog leta na tri kontinenta – nakon Srbije i Amerike, stiže u Bugarsku i Kinu!\nKaleidoskop kulture: Upoznajte Belgiju kroz devetu umetnost


Academ Link - Grupa mladih iz Niša pokrenula projekat: „Novi Milenijum – poštuj različitost“\nGrupa mladih iz Niša pokrenula projekat: „Novi Milenijum – poštuj različitost“\n„Kao što znate, tokom godine realizujemo niz projekata, koji za cilj imaju da podrže i motivišu mlade i talentovane ljude. Ovim projektom želimo da podržimo mlade da veruju u svoje snove i da znaju da imaju nekog ko će ih podržati“, izjavio je Jovan Milić, idejni tvorac projekta i osnivač organizacije „Nađi Raula“.\nOn dodaje da je u sklopu projekta pokrenut i magazin, koji je potpuno besplatan, ali posebno ističe to da intervjue sa mladim i talentovanim ljudima i drugi mediji mogu preuzimati potpuno besplatno, sve sa ciljem da promovišu prave uzore u društvu.\n„Većinu tekstova su pisali mladi ljudi, dakle to je ona naša čuvena misao -mladi za mlade-. Iskreno se nadam da će ovaj naš projekat zaživeti. Imamo jasnu viziju razvoja celog projekta, a ta vizija se sasvim logično vezuje i za humanost“ , kaže Milić.\n„Kroz ovaj projekat planiramo obilazak i razgovore sa mladima. Ako na jesen sve bude kako treba na globalnom nivou, planiramo obilazak svake škole u Gradu Nišu, ali i fakulteta. Želimo da razgovaramo sa mladim ljudima, da ih podržimo i da vidimo njihova interesovanja“, poručili su iz organizacije „Nađi Raula“.\nMagazin „Novi Milenijum“ možete preuzeti besplatno na sajtu organizacije „Nađi Raula“ (www.findraoul.weebly.com)\nJoš jedan od ciljeva projekta je želja da mlade ljude zainteresuje za teme iz oblasti kulture, nauke, sporta, ljudskih prava i slično, a ovi mladi ljudi posebno ističu rad Madlene Zepter, koja decenijama ulaže u mlade i kulturu Republike Srbije i to radi iz ljubavi, te se nikada ne eksponira u medijima.\nSa druge strane, Dejvid Pajn, programer u Majkrosoftu je izjavio da je jako važno da se podrže projekti kao što je „Novi Milenijum“, ali je istakao i važnost podrške mladim programerima u Srbiji.\n„Verujem da Srbija može da poboljša položaj mladih programera, tako što će nastaviti formalno obrazovanje. Pored toga, softverske kompanije u Srbiji moraju da nastave sa inovacijama u tehnologijama i da zagovaraju angažovanje mladih programera, koji uče ove veštine“ – izjavio je Dejvid Pajn.\nU prvom broju mladi ljudi su razgovarali sa Dejvidom Pajnom, programerom iz Majkrosofta, Prof.dr Mirjanom Laković Paunović sa Mašinskog fakulteta, Univerziteta u Nišu, profesorkom Anom Živković, studentom Markom Vučetićem i drugima. Naredni korak ovog projekta su razgovori sa mladima, a u planu je da se sve završi panel diskusijom na jesen sa simboličnim nazivom „Novi Milenijum“.


Zaharova: Zemlje NATO-a ishitreno odbacile predlog predsednika Vladimira Putina o raketama srednjeg i kratkog dometa\nZemlje NATO-a su ishitreno odbacile predlog ruskog predsednika Vladimira Putina o raketama srednjeg i kratkog dometa. Situaciju u raketnoj sferi Moskva karakteriše kao krizu za koju je u potpunosti odgovoran Vašington, saopštila je portparol Ministarstva spoljnih poslova Rusije Marija Zaharova.\n„Želela bih da skrenem pažnju na to sa kojom su žurbom neke evropske članice NATO-a odbacile ruske predloge, ni ne udubljujući se u njihovu suštinu. Takav stav evropljana teško je oceniti drugačije osim kao da ne žele da se uključe u zajedničku potragu za međusobno prihvatljivim rešenjem“, rekla je Zaharova.\nKako je rekla, potencijalno američko razmeštanje hiperzvučnog oružja u Evropi moglo bi da izazove raketnu krizu na kontinentu.\nOna je naglasila da saopštenja američke strane o mogućnosti raspoređivanja hipersoničnih raketa u Evropi zvuče posebno cinično u svetlu činjenice da je ruska strana potvrdila privrženost moratorijumu na razmeštanje raketa srednjeg i malog dometa u evropskom regionu.


Podolski: "Venger je Arsenal" - Sportske.net\nPodolski: "Venger je Arsenal"\nNemački fudbaler Lukas Podolski rekao je da ne razume zašto njegov bivši klub Arsenal ima tako slabe rezultate, a ocenio je i da ne bi imao ko da zameni trenera Arsena Vengera.\nSad je i zvanično! Arsenal prekinuo pregovore sa Ozilom i Sančezom!Beljerin podgrejao glasine o transferu karijere!Venger ostaje i planira drastičnu promenu tima! Ovo je spisak pojačanja!Arsenu dvogodišnji ugovor, ali ne od Arsenala!Žiru želi da Venger ostane!\nPodolski je igrač Galatasaraja, ali je tri sezone proveo u Arsenalu radeći sa Vengerom.\n"Pratim skoro svaku utakmicu, ako ne uživo, onda preko društvenih medija - i nemam pojma šta se desilo. Arsen Venger je dobar čovek i dobar trener. Izgradio je ovaj klub ni iz čega do ovoga sada. Biće zanimljivo šta će se dešavati u narednih nekoliko meseci", rekao je Podolski za Skaj sports.\nArsenal je trenutno šesti na tabeli, sa sedam poraza u sezoni, od čega su se četiri desila u poslednjih pet utakmica. Osim toga, "Tobdžije" su u dva meča protiv Bajerna u Ligi šampiona primile 10 golova, a eliminisane su i iz Liga kupa. Sve to je dovelo do čestih poziva za njegovom ostavkom u klubu koji vodi od septembra 1996. godine.\n"Ne znam ko je taj ko bi mogao da ga zameni. Venger je Arsenal", rekao je Podolski.\nLukas Podolski oprostio se u sredu od reprezentacije Nemačke u prijateljskoj utakmici protiv Engleske, u kojoj je postigao sjajan gol za trijumf svog tima od 1:0.


Pomoć za Alep ruskim avionima iz Niša - Smedia\n18.10.2016 | 16:34\nJužnim vestima je u Ministarstvu potvrđeno da će avioni leteti u Siriju iz Niša, ali nije rečeno i kada će tačno poleteti sa niškog aerodroma. "Politika" piše da će prevoziti pomoć Ministarstva odbrane i Vojske Srbije.\nPrema pisanju ovog lista, u avionima će se nalaziti po deset tona jestivog ulja, brašna i šećera, kao i odeća, obuća, lekovi, potrošni medicinski materijal i elektroagregati. Pomoć će biti raspodeljena stanovnicima Alepa, koji je već nekoliko dana pod opsadom pobenjinika i konstantnim vazdušnim napadima saveznika.\nRuska strana je, u okviru priprema za tu humanitarnu operaciju zatražila dozvolu srpskih vlasti za prelet dva...


Merkelova: Kosovo na raskršću | Politika | DW | 29.12.2007\nMerkelova: Kosovo na raskršću\nBivši sovjetski predsednik Mihail Gorbačov optužio je danas Zapad da time što ne vodi računa o rezolucijama Saveta bezbednosti UN u rešavanju kosovskog pitanja, stvara opasan "presedan" za Evropu.\nAngela Merkel i Frank Valter Štajnmajer\n"Stvoren je opasni presedan za medjunarodno pravo i medjunarodnu bezbednost, presedan koji bi mogao da učini 'eksplozivnim' situacije u više regiona u svetu", ocenio je Gorbačov za dnevnik "Rosiskaja gazeta".\nOn je izrazio žaljenje što Evopska unija i NATO žele da zamene Savet bezbednosti UN u rešavanju kosovskog pitanja. "To je nečuvena odluka, bez političkog osnova, a da ne govorim moralnog", rekao je Gorbačov.\nKejsi: SAD ž ele dobre odnose sa Srbijom\nSAD i većina u medjunarodnoj zajednici veruju da u rešavanju statusa Kosova sada treba krenuti napred, u skladu sa planom Martija Ahtisarija, a Srbija će, kao i drugi morati da se suoči sa izborom u vezi sa takvim razvojem dogadjaja, izjavio je portparol Stejt departmenta Tom Kejsi.\nNa pitanje novinara o stavu SAD prema rezoluciji Skupštine Srbije, koja bi mogla da znači i prekid odnosa sa državama koje budu priznale unilateralno proglašenu nezavisnost Kosova, i sve čvršći stav Vlade i premijera Vojislava Koštunice, Kejsi je istakao da Vašington želi dobre i čvrste veze sa Srbijom.\nKejsi je, na redovnoj konferenciji za medije, rekao da Amerika želi da Srbija ostvari svoje ciljeve vezano za evroatlantske integracije, ali da takva vrsta aktivnosti iz Beograda ne doprinosi tom cilju.\n"Svi se slažemo da je vreme da se uspostavi konačan dogovor za status Kosova. Trojka je učestvovala u seriji pregovora u pokušaju da pomogne u približavanju stavova obe strane. Kao što znate, pregovori nisu doveli ni do kakvog dogovora medju njima", rekao je Kejsi.\n"Na osnovu toga, mi i većina drugih u medjunarodnoj zajednici verujemo da moramo da krenemo napred ka ostvarivanju Ahtisarijevog plana. To je pravac kojim nameravomo da idemo", dodao je Kejsi.\nMerkelova: Evropa mora da pronadje jasno rešenje za Kosovo\nEvropa mora da pronadje rešenje za Kosovo koje će da otvori perspektivu stabilnosti i sigurnosti za čitav region, ocenila je savezna kancelarka Angela Merkel u autorskom tekstu za vodeći nemački privredni dnevnik "Handelsblat".\n"Kosovo ovih dana stoji na raskršću. Posto su sada propali zaista svi pokušaji da se pregovorima izmedju Srba i Albanaca postigne rešenje, Evropa je sada odgovorna za pronalaženje rešenja", navela je Merkelova.\nOn je dodala da to rešenje "mora da stvori jasnu situaciju, da otvori perspektivu stabilnosti i sigurnosti u čitavom regionu i time postavi temelj za dobru budućnost".\nAngela Merkel je podsetila da Nemačka kao članica NATO i u okviru zajedničke evropske bezbednosne i odbrambene politike učestvuje u misijama u Avganistanu i na Balkanu i istakla da one "moraju da budu uspešne".\nU tekstu za "Handelsblat", Merkelova je navela i da oko tema koje se tiču odnosa Rusije i Zapada, kakve su antiraketni odbrambeni sistem ili KSE-ugovor o kontroli konvencionalnog naoružanja u Evropi, "ne smeju da se otvaraju novi rovovi".\n"NATO i SAD su poslednjih meseci veoma izašli u susret Moskvi. Naravno, Rusija je naš sused i partner. Želim da naši odnosi sa Rusijom budu intenzivniji i dobijaju na važnosti. Rusija ima značajne resurse. Istovremeno je od suštinskog značaja razvoj čvrstih demokratskih i struktura pravne države. O svemu tome ćemo naredne godine razgovaratri sa novim ruskim predsednikom", najavila je Angela Merkel.\nSamard žić : Misija EU kršenje sporazuma sa Srbijom\nMinistar za Kosovo i Metohiju u Vladi Srbije Slobodan Samardžić ocenio je danas da bi angažovanjem misije EU u Pokrajini "bio porušen parafirani Sporazum o stabilizaciji i pridruživanju" Srbije i EU.\n"U parafiranom Sporazumu eksplicitno se dve strane potpisnice Srbija i EU obavezuju da će poštovati Povelju UN, Rezoluciju 1244 i Završni helsinški akt. Svi ovi bazični dokumenti apsolutno garantuju suverenitet i teritorijalni integritet Srbije u njenim sadašnjim medjunarodno priznatim granicama", navodi se u izjavi Samardžića za agenciju Beta.\nMinistar je kritikovao i stav visokog predstavnika EU Havijera Solane da slanje Misije EU nije kršenje medjunarodnog prava.\nPrema njegovim rečima, takav stav može samo da znači da za Solanu medjunarodno pravo uopšte ne postoji.\n"Najava da bi Savet ministara EU 28. januara mogao da donese formalnu odluku o slanju Misije EU ne samo da bi predstavljalo najgrublje kršenje medjunarodnog prava i Rezolucije 1244, već bi ovom odlukom bio i porušen parafirani Sporazum o stabilizaciji i pridružavanju", naveo je ministar za Kosovo i Metohiju.\nTrajni link http://p.dw.com/p/ChoV


Dijalog s Beogradom nije prioritet za Prištinu - Index.hr\nDijalog s Beogradom nije prioritet za Prištinu\nSKUPŠTINA Kosova imala je u četvrtak na dnevnom redu budući dijalog Prištine i Beograda, ali se tijekom rasprave pokazalo da zastupnici smatraju kako taj dijalog ne smatraju prioritetom za Kosovo.\nNakon rasprave nisu usvojeni bilo kakvi zaključci o dijalogu s Beogradom. Sve parlamentarne skupine, osim srpskih zastupnika, ocijenile su kako dijalog s Beogradom nije od prioritetne važnosti za Kosovo. Umjesto toga, kao prioritete su označile ublažavanje socijalnog stanja, nastavak gospodarskog napretka i prijenos vlasti s UNMIK-a na Kosovske institucije.\nZa pokretanje dijaloga između Prištine i Beograda zauzima se civilni upravitelj UN-a na Kosovu Harri Holkeri.\nZastupnici su odlučili da parlamentarni klubovi pismeno izraze svoja stajališta o dijalogu s Beogradom, te da se ta stajališta usklade. Nakon toga će se to pitanje ponovno staviti na dnevni red Skupštine Kosova.


Evropa i Amerika znaju sve o Vučiću, među njima je pakt - Naša Borba\nEvropa i Amerika znaju sve o Vučiću, među njima je pakt\nPredstavnici Evrope i Amerike o Aleksandru Vučiću „znaju sve, ali ga i dalje tolerišu, jer je među njima napravljen pakt zbog jednog potpisa koji je upitan“, izjavio je u intervjuu FoNetu predsednik Pravnog saveta Narodne stranke Vladimir Gajić. Povodom Vučićeve izjave da se „neće pokoriti“ i da „nema rušenja države bez stranog faktora“, Gajić je u serijalu Kvaka 23 primetio da su „strani faktori ovde opšte mesto i da čak i na formiranje vlade ima uticaja stranih faktora, od proruskih, do proameričkih“.\nPrema njegovom mišljenju, „Vučić tu činjenicu uvažava, imajući u vidu i teze o navodnoj zaleđini koju Stefanović ima u Americi, a drugo, Stefanović je očigledno došao do pozicije da ne može tek tako da bude najuren, kao što je najuren na primer Šarčević“.\nPrema njegovom viđenju, to nije znao ni gradonačelnik Novog Sada kada je odgovorio da je „objektivna odgovornost“ Stefanovića pitanje za tužilaštvo i sudstvo.\nU svetlu aktuelne borbe protiv mafije, on je predočio da kriminalom u Srbiji može uspešno da se bavi samo onaj ko je u sprezi sa državnim vlastima, navodeći da je grupa Veljka Belivuka „napredovala“ upravo zbog „kontakata sa vlastima“.\nPrisluškivanje „izmišljena afera“\n„Vučić nije bio predmet prisluškivanja, on je upadao u mere, kao što su rekli, 1.572 puta“, tvrdi Gajić, koji postavlja pitanje „zašto je sebi dozvolio da ima komunikaciju sa nekim licima koja se po nekim sudskim odlukama nalaze pod merama nadzora“.\nPrema njegovom objašnjenju, kada policija preda izveštaj tužilaštvu, postupka nema, a kada policija smatra da postoje osnovi sumnje da protiv nekog mora da podnese krivičnu prijavu.\nUpitan zašto se u ovim događajima okosnica problema smešta u SNS, uz navode o razdoru u partiji i zaveri ministara, Gajić je odgovorio da Vučić „gradi ulogu žrtve“ i da on, posle skoro 10 godina na vlasti, „ne kontroliše baš sve“.\nGajić sve događaje u vezi sa organizovanim kriminalom i aferama poput Jovanjice, vidi kao „uvertiru u raspad vlasti“, jer misli da u „jednopartijskim državama“ jedino unutrašnji potresi mogu da je uzdrmaju.\nPrethodni tekstVUČIĆ: Za godinu dana stižu “srpske vakcine”\nSledeći tekstPOJAVIO SE SNIMAK: Pogledajte kako Milovi ljudi kupuju glasove u Nikšiću (VIDEO)


Skupština Kosova danas je ponovo trebala da odlučuje o demarkaciji granice Kosova i Crne Gore, ali je vanredna sednica po treći put odgođena. Ova sednica Skupštine počela je još prošle nedelje, ali u dva navrata nije bilo uspeha da se ratifikuje ovaj međunarodni sporazum koji bi Kosovu omogućio viznu liberalizaciju za EU.\nPresedništvo Skupštine, koja je danas ponovo odgodila nastavak vanrednog zasedanja, odlučiće naknadno kada će se poslanici ponovo sastati da pokušaju da usvoje Sporazum o demarkaciji.\nPrethodno je skupštinski Odbor za spoljna pitanja usvojio danas izmene Nacrta zakona o demarkaciji Kosova i Crne Gore, tako što je u zakon, u vidu amandmana, uvrstio i dogovor vladajuće koalicije i opozicionog Demokratskog saveza Kosova (DSK) da se sva dokumentacija državne komisije za obeležavanje granice, aktuelne i bivše, te i izjava predsednika Kosova i Crne Gore, prilože nacrtu Zakona o demarkaciji na uvid poslanicima pre glasanja.\nUsvajanje izmena usledilo je na zahtev šefa poslaničkog kluba DSK Avdulaha Hotija, koji je nakon što je skupštinska sednica danas prepodne počela odmah zatražio od Odbora za spoljna pitanja da izmeni teksta Nacrta zakona o demarkaciji, nakon čega je usledila pauza u zasedanju parlamenta.\nSednica je na kraju i ogođena, a istovremeno je na Kosovo stiladelegacija EU na čelu sa predsedsednikom Evropske komisije Žan-Klod Junkerom, visokom predstavnicom za spoljnu politiku i bezbednost Federikom Mogerini i komesarom za proširenje Johanesom Hanom.\nJunker u Prištini: Ključan korak za ukidanje viza\nJunker je u Prištini poručio da je neophodno da Skupština Kosova uskoro ratifikuje Sporazum o demarkaciji granice Kosova i Crne Gore.\n"To je ključan, neophodan i važan korak za liberalizaciju viznog režima, a vaši sugrađani, Albanci i Srbi, biće prvi da imaju koristi od toga", kazao je Junker na zajedničkoj konfereniciji sa predsednikom Kosova Hašimom Tačijem.\nOn je takođe poručio da se napori za borbu protiv korupcije i organizovanog kriminala moraju imati konkretnije rezultate, dodajući kako je danas Tači uručio dokumenta u vezi sa tim evropskoj delegaciji.\n"Uveren sam da će Komisija biti u stanju da predloži liberalizaciju viza. Ne uživam u tome što su Kosovari jedini u regionu i Evropi koji ne mogu slobodno da se kreću. Oni su građani kao i svi drugi i trebaju da imaju ista prava, pod uslovom da se pitanje demarkacije reši ali i da se postignu konkretni rezultati u borbi protiv korupcije", poručio je Junker.\nPredsednik Kosova Hašim Tači je kazao kako Skupština nije uspela da ratifikuje Sporazum, ali da će to učiniti.\n"Ne želim da komentarišem ništa u vezi sa tim jer sam ubeđen da će se Sporazum ratifikovati narednih dana. A potom, ubeđen sam da će g. Junker i institucije EU okončati izolaciju za građane Kosova", kazao je Tači.\nRamuš Haradinaj očekuje da će demarkacija biti usvojena\nSkupština je inače danas, na početku zasedanja, odlučila da po ubrzanoj proceduri razmotri pitanje demarkacije. Premijer Kosova Ramuš Haradinaj je tokom pauze izjavio da će se nakon izmene teksta rasprava u Skupštini o demarkaciji održati, te da će na kraju biti i glasanje.\n"Radimo na tome da budemo jedinstveni, da imamo glasove", kazao je Haradinaj.\nHaradinajev zamenik Bedžet Pacoli je u obraćanju novinarima rekao da je uveren da će glasova za ratifikaciju biti.\n"Glasova ima. Naći će se glasovi, ubeđen sam", kazao je on.\nSednici koja je počela danas prepodne, a zatim ubrzo prekinuta, prisustvovalo je na početku samo 67 poslanika. U Skupštinu nisu stigli poslanici Srpske liste, koji su se ranije izjasnili protiv demarkacije. Protiv su i poslanici opozicionog pokreta Samoopredeljenje.\nKosovski mediji prenose da su se predsednik Kosova, predsednik Skupštine i premijer sastali sa poslanicima Srpske liste, a u vezi demarkacije, a sa pojedinim poslanicima Samoopredeljenja uoči skupštinske sednice razgovarali su premijer i njegov zamenik, kao i jedan deo poslanika opozicionog DSK koji podržavaju demarkaciju.\nAmerički ambasador na Kosovu Greg Delavi još jednom je pozvao poslanike Skupštine da glasaju za demarkaciju.\n"U pitanju je budućnost Kosova u Evropi", kazao je on u video poruci objavljenoj na socijalnim mrežama. On je poručio poslanicima da dokažu da se zalažu za narod koji ih je izabrao.\n"Ne glasajte za izolaciju, glasajte za budućnost", rekao je Delavi.\nI šefica Kancelarije Evropske unije na Kosovu Natalija Apostolova izjavila je dan ranije da je od izuzetne važnosti da se ratifikuje Sporazum o demarkaciji.\n"Članovi Skupštine moraju da razmišljaju o kosovskim državljanima i kosovskoj omladini. Vizni režim otvara neverovatnu perspektivu za poslove, za studente, za razmenu, za nova radna mesta, donosi nove horizonte za ekonomski razvoj Kosova", istakla je Apostolova, dodajući da Kosovo ne sme da propusti ovu priliku.


Rukovodstvo RiTE Gacko se žalilo premijeru - Direkt Portal\nRukovodstvo RiTE Gacko se žalilo premijeru\n04.11.2020 15:39 ERS, rite gacko, šešlija, Višković 0\nProblemi u saradnji sa MH Elektroprivreda RS su bili u fokusu polučasovnog sastanka premijera sa menadžmentom RiTE Gacko. Direktor preduzeća Miodrag Šešlija se pohvalio proizvodnim rezultatima, a Višković objasnio da je za zastoj u realizaciji "Gacko 2" kriva pandemija.\nVlada RS će pomoći - premijer Višković i Miodrag Šešlija, direktor RiTE Gacko\n“Ljudi su me informisali da od početka godine ERS prema RiTE Gacko duguje 20 miliona maraka što im otežava funkcionisanje i rad jer ne mogu da plate dobavljačima i obezbede repromaterijal. Da se ne lažemo, ERS ima svoju verziju priče, ovde imamo drugu, Moramo sesti za jedan sto i videti o čemu se radi”, rekao je premijer RS Radovan Višković prilikom današnje posete RiTE Gacko. On je obećao da će do tog sastanka doći do kraja meseca..\nVišković je objasnio da je prvi put u Gacku, ali da se neće sastati sa predstavnicima lokalne vlasti jer nije uspeo da uspostavi kontakt sa načelnikom Milanom Radmilovićem.\n“Dva puta sam pokušao na početku korone da stupim u kontakt sa načelnikom opštine, ali nisam uspeo. Prema tome neću se videti sa lokalnim strukturama jer, očito, niko me nije ni pozvao. Za Vašu informaciju, jedino mi se gospodin Radmilović mi se nije javio. Prvi put su rekli da je negde na terenu, a drugi put nisu ni dali informaciju gde se nalazi”, rekao je Višković.\nŠešlija: Na Topalovića nije vršen pritisak\nPažnju javnosti je izazvao slučaj radnika Dalibora Topalovića koji je rekao da je na njega zbog političkih stavova vršen pritisak. Topalović je, da podsetimo, tvrdio da je, nakon što je objavio da se u RiTE Gacko tokom radnog vremena održavaju stranački sastanci, odveden u kabinet direktora gde ga je Miodrag Šešlija pitao da li zna čiji hleb jede i tražio da otkrije svoje izvore. Šešlija je danas demantovao te navode: “Nemam komentar. Nikakvi njegovi stavovi nisu bili u sferi našeg interesovanja“, rekao je, a na direktno pitanje da li demantuje ono što je bilo u medijima kratko je odgovrio: "Naravno".\n"Za prvih 10 meseci premašili smo plan proizvodnje električne energije za 1,7%, da je proizvodnja uglja i otkrivke u skladu sa planom, da je redovni remont urađen kvalitetno što potvrđuje stabilan rad termoelektrane", pohvalio se Miodrag Šešlija, direktor RiTE Gacko. Dodao je da su u naredom periodu u planu investicije u rudnik - izmeštanje korita reke Mušnice, nabavka postrojenja za prečišćavanje uglja, zanavljanje opreme i nabavka novog BTO sistema.\nIako se drugi blok TE Gacko najavljuje od 2017. godine, premijer Višković je rekao da je korona uticala da dođe do zastoja jer kineski partneri nisu mogli da putuju.\n"Sama realizacija je bila u fazi pregovora. Ništa još nije potpisano. Želim da kažem da je to nešto što je dugoročno. Izgradnja nije nešto što se rešava za godinu dana", objasnio je premijer.\nSimpatizeri i članovi SNSD-a iz Gacka su zaustavili premijera Viškovića u centru Gacka gde se on kratko pozdravio i sa Ognjenom Milinkovićem, kandidatom ove stranke za načelnika opštine.\nVišković se, pre posete Gacku, u Trebinju sastao sa gradonačelnikom Mirkom Ćurićem, potom u Bileći sa načelnikom Miljanom Aleksićem, a obišao je i mlekaru "Pađeni" čiji je vlasnik kandidat SNSD-a za načelnika ove opštine.


Beograd u ljubičastom: Vazduh opasan po zdravlje - NOVA portal\nDruštvo Autor:Milena Ilić Mirković03. nov. 202011:48 > 11:56\nU beogradskoj opštini Vračar vazduh je trenutno okarakterisan kao jako zagađen, a neprihvatljva koncentracija štetnih materija neprestano je pristuna još od juče ujuturu. Čestično zagađenje trenuno je visoko i u ostalim delovima prestonice, pokazuju podaci Agencije za zaštitu životne sredine. Uzrok svemu su individualna ložišta, u kombinaciji sa velikom gustinom saobraćaja i atmosferskim uslovina, kaže Nova.rs Ognjen Pantić iz Beogradske otvorene škole.\nNa svim mernim stanicama u Beogradu gde se meri koncentracija sitnih PM10 i PM2.5 čestica, osim Vračara, vazduh je trenutno jako zagađen.\nNa Vračaru je situacija zapravo još gora, pa je vazduh u ovom delu grada iz crvene ušao u ljubičasto i karakteriše se kao jako zagađen. Razlog tome je prevelika koncentracija čestica veličine 10 i 2.5 mikrometra, koje su opasne po zdravlje.\nPrekomerna količina PM čestica, viša do 50 mikrograma po metru kubnom, na Vračaru je detektovana još juče u 10 sati ujutru, nakon čega se kvalitet vazduha sve vreme kretao iz crvenog (zagađen) u ljubičasto (jako zagađen).\nZanimljivo je da je merna stanica na Vračaru tek od februara ove godine počela da detektuje PM čestice, te su tek poslednjih meseci stanovici ovog dela grada postali svesni toga šta udišu. Do tada je SEPA prikazivala da je, na osnovu ostalih merenja, vazduh bio uglavnom dobar ili čak odličan.\nOgnjen Pantić iz Beogradske otvorene škole kaže za Nova.rs da je situcija takva svuda gde je od februara počelo merenje čestičnog zagađenja. Vazduh je, kako kaže, uglavnom okarakterisan kao prihvatljiv, dobar i odličan, samo tamo gde se PM čestice još uvek ne mere.\nUzrok zagađenja je, kako kaže, već poznat – prednjače privatna ložišta, na šta se dodaje uticaj toplana i saobraćaja.\n„Sada se zbog atmosferskih prilika vazduh samo zadržava u nižim slojevima. To je sada kao da je neko stavio poklopac preko šerpe i nema gde da ode“, kaže Pantić.\nPrimećuje da je, osim u Beogradu, zagađenje trenutno ja visoko i u Nišu, Kosjeriću, Valjevu, Smederevu, i Novom Pazaru.


Drustvo - datum: 2017-09-12 fleš\nTreslo kod Budve i Tivta\nSektor za seizmologiju Zavoda za hidrometeorologiju i seizmologiju registrovao je juče dva zemljotresa u Crnoj Gori, u Budvi i Tivtu. Prvi zemljotres registrovan je u 8.55 časova, sa epicentrom tri kilometra jugoistočno od Pobora u Budvi. Kako je saopšteno iz Zavoda, jačina zemljotresa u hipocentru (žarištu) iznosila je 2,3 jedinice Rihterove skale, što odgovara epicentralnom intenzitetu od četiri stepena Merkalijeve skale (MCS).\n– Žarište zemljotresa locirano je na dubini od sedam kilometara. Na osnovu numeričkog modela promjene intenziteta sa rastojanjem u ovom regionu, magnitude zemljotresa i dubine hipocentra, ovaj zemljotres nije mogao izazvati materijalne štete u epicentralnom području – navodi se u saopštenju.\nDrugi zemljotres registrovan je u 16.32 časova sa epicentrom na području Tivta.\n-Jačina ovog zemljotresa u hipocentru iznosila je 2,9 jedinica Rihterove skale, što odgovara epicentralnom intenzitetu od IV stepena Merkalijeve skale. Žarište ovog zemljotresa locirano je na dubini od deset kilometara – kazali su iz Zavoda.A.O.\nDio opreme za zaštitu i spasavanje od poplava, koji je juče predstavio Direktorat za vanredne situacije Ministarstva unutrašnjih poslova (MUP), vrijedan je 215.000 eura i obuhvata pumpe za crpljenje vode, brane, šatore i alate za održavanje nabavljene opreme i samoodrživost tima. Iz MUP-a su kazali da je oprema nabavljena u okviru višekorisničkog Programa za prevenciju, pripremljenost i odgovor na poplave u zapadnom Balkanu i Turskoj – IPA FLOODS.\n– Predstavljen je novi dio opreme u vrijednosti od 215.000 eura, dvije pumpe visokog kapaciteta crpljenja vode i pet pumpi nešto manjeg kapaciteta, kao i 400 m brana za zaštitu od poplava, 14 šatora i pripadajuća oprema i alati za održavanje nabavljene opreme i samoodrživost tima – navodi se u saopštenju.\nPosvećeni zaštiti djece\nU Crnoj Gori se posvećeno radi u oblasti zaštite prava djece, konstatovano je tokom razgovora ministra za ljudska i manjinska prava Mehmeda Zenke i novog šefa predstavništva UNICEF-a za Crnu Goru, Osame Makavija Kogalija. U saopštenju Ministarstva za ljudska i manjinska prava se navodi da je Zenka poželio uspješan mandat novom šefu predstavništva UNICEF-a.\n– Zenka je predstavio nadležnosti Ministarstva za ljudska i manjinska prava i ponovio spremnost za saradnju i razmjenu iskustava u oblasti zaštite djece, posebno iz marginalizovanih društvenih grupa, te djece pogođene siromaštvom. On izuzetno značajnim smatra usmjerenost UNICEF-a na razvoj djeteta u ranom periodu života budući da isti ima najveći uticaj na perspektivu, ostvarenost i produktivnost u nastavku života – navodi se u saopštenju.


Kao što postoje znaci da je dete spremno za nošu, tako postoje i oni da nije rado da se odvoji od pelena - Zelena učionica\nKao što postoje znaci da je dete spremno za nošu, tako postoje i oni da nije rado da se odvoji od pelena\na odvikavanje od pelena potrebno da dete dostigne određenu zrelost koja je neophodna u procesu razvojanja kontrole mokraćne bešike i creva. Naravno, deca se razlikuju po svemu, pa i po ovom pitanju. Statistika kaže da deca uglavnom postaju zrela i sposobna da kontrolišu fiziološke potrebe između 18. i 24. meseca.\n– Dete ostaje suvo duže od dva sata\n– Posle velike nužde traži da ga presvučete i operete\n– Otvoreno kaže da mu pelena smeta\n– Sam traži nošu ili seda na nju\nZnaci da dete nije spremno za odvikavanje od pelene.\nKao što postoje znaci da je dete spremno za nošu, tako postoje i oni da nije rado da se odvoji od pelena. Ukoliko primetite bilo od kojih znakova ostavite dete da obavlja nuždu i pelene, jer još uvek nije zrelo za odvikavanje.\n– Uvek stoji iznad noše i piški na pod\n– Opire se, vrišti, plače svaki put kada pokušate da mu skinete pelenu\n– Skine pelenu, a onda se ukaki ili upiški na pod ili tepih\n– Hoda po stanu sa punim pelenama kake, a onda sedne na pod bez znakova da mu je taj osećaj neprijatan\n– Sakriva se u orman, ćošak, ispod stola ili u drugu sobu, a onda samo čujete zvukove stenjanja dok kaki\n– Ako mu ponudite nošu, a dete uporno negoduje i viče, da neće\n– Revoltirano je svaki put kada na bilo koji način spomenete nošu ili odlazak u kupatilo\n– Kupite nošu i držite je na vidnom mestu kako bi se dete naviklo na njeno prisustvo\n– Probajte da stvorite određene navike odlaska na nošu, recimo stavite dete na nošu posle buđenja, posle ili pre obroka, pre kupanja, pre šetnje ili posle šetnje\n– Ne kupujte deci muzičke noše, jer će misliti da je to igračka , a ne mesto za obavljanje male i velike nužde\n– Ne dozvolite detetu da predugo sedi na noši, jer to može da izazove suprotan efekat\n– Pitajte svog mališana da li mu se piški ili kaki, jer deca se često zaigraju i zaborave šta treba da obave\n– Obavezno pohvalite dete posle obavljene nužde na noši\n– Idealno vreme za odvikavanje su proleće i leto, jer tada možete dete skinuti u gaćice\n-Ne kažnjavajte svoje dete nikada ako ne želi da kaki na noši i to još uvek radi u pelene\n11 loših roditeljskih navika koje mogu negativno da utiču na dete


EU nije spremna za nove pregovore o Bregzitu - Svet - Dnevni list Danas\nPočetna » Svet » EU nije spremna za nove pregovore o Bregzitu\nEvropska unija (EU) je saopštila novom britanskom savetniku za Evropu Dejvidu Frostu da nije spremna da ponovo pregovara o Bregzitu, tri meseca pre nego što bi Velika Britanija trebalo da napusti Uniju.\n0Piše: Beta 01. avgusta 2019. 15.29\nKako je danas izjavila portparolka Evropske komisije (EK) Mina Andreeva, „obe strane su ponovile svoje stavove“.\nFrost je danas i juče imao sastanke sa zvaničnicima EK koja vodi pregovore u ime zemalja članica EU.\nBritanski premijer Boris Džonson je približio Britaniju izlasku iz EU bez dogovora insistirajući da ne želi da razgovara sa liderima Unije ako ne pristanu da se ponovo otvore pregovori o postojećem sporazumu o razlazu.\nAndreeva je rekla da će britanski premijer i predsednik Evropske komisije Žan-Klod Junker imati „priliku da razgovaraju“ o Bregzitu u Francuskoj 24. i 26. avgusta, na marginama samita G7.\nBoris Džonson, Bregzit, EU, svet, Velika BritanijaBeograd


Prnjavor: Stigla djeca s Kosova (FOTO, VIDEO) - Televizija K3\nPrnjavor: Stigla djeca s Kosova (FOTO, VIDEO)\nOpština Prnjavor ponovo je domaćin djeci s Kosova. Grupa od 36 učenika stigla je oko 19,00 u ovu lokalnu zajednicu, gdje će boraviti narednih sedam dana.\nPut Republike Srpske s Kosova krenulo je šest autobusa sa oko 400 djece sa nastavnicima. U Prnjavor je stigla grupa od 36 učenika, od deset do 15 godina, i pet nastavnika. Djeca su iz kosovskih opština Istok, Srbica i Vitina.\nDočekale su ih porodice kod kojih će biti smješteni narednih sedam dana i predstavnici lokalne uprave. Prijem za goste s Kosova upriličen je u prnjavorskom Domu kulture.\n– Želio bih da zahvalim svim roditeljima iz Prnjavora koji su prihvatili da prime djecu s Kosova i Metohije i nadam se da ćemo biti dobri domaćini. Biće gosti na fudbalskoj utakmici između Ljubića i Crvene Zvezde, u ponedjeljak imaju centralni doček kod predsjednika Vlade, zatim su se ovdje javile pojedine prnjavorske firme koje žele da ih ugoste… – kaže Ljubiša Šikarac iz Odjeljenja za lokani ekonomski razvoj i društvene djelatnosti Prnjavor.\nU Srpsku sutra stiže još jedan autobus djece sa Kosova i Metohije sa poteškoćama u razvoju, u pratnji roditelja iz Udruženja roditelja “Podrži me”. Za njih se u Kosovskoj Mitrovici gradi centar “9. januar” koji će zahvaljujući humanosti Republike Srpske ove godine biti završen.\n-Ovo je jedinstven projekat u regionu, najmasovniji i značajan mnogo za opstanak srpskog naroda na Kosovu i Metohiji. Ova djeca koja su ovdje od svog rođena nemaju pravu slobodu, dolaze iz dreničkog i gnjilanskog kraja, težak teret života doživljavaju na Kosovu i Metohiji i sloboda je ključ koji će ovdje doživjeti – kaže Milorad Arlov, predsjednik Odbora za pomoć Srbima sa Kosova i Metohije.\nOvo je deveta godina kako se provodi projekat “Spojimo djecu s Kosova i Metohije i Republike Srpske”. Organizator je Odbor za pomoć Srbima sa Kosova i Metohije, u saradnji sa Ministarstvom prosvete i kulture RS i Kancelarije Vlade RS za Kosovo i Metohiju. U projektu učestvuju Prnjavor, Čelinac, Šamacu, Brod, Pelagićevo, Milići, Brčko i Trebinje.\nDEMOS- Čubrilović: Koaliciona saradnja nije bila upitna (VIDEO)SDS – Marković: Funkcioneri prioritet za utvrđivanje porijekla imovine (VIDEO)


Pošta Crne Gore omogućila elektronski prenos novca sa Srbijom\nBeta\t 23. juna 2015. 07:55\nPošta Crne Gore uvela je novu uslugu kojom je građanima omogućila brz, jednostavan i siguran elektronski prenos novca sa Srbijom, saopšteno je iz juče u Podgorici.\n“Prijem i slanje novca moguće je izvršiti u svim automatizovanim poštama na teritoriji Crne Gore i Srbije. Uplate izvršene do 19 sati dostupne su za isplatu u roku od 30 minuta u skladu s radnim vremenima pošta u Crnoj Gori i Srbiji”, navodi se u saopštenju.\nProcedura slanja novca je jednostavna – korisnik u pošti popunjava obrazac koji treba da sadrži ime, prezime i adresu primaoca i pošiljaoca, te iznos koji šalje. Primalac je, prilikom preuzimanja novca, u obavezi da navede kontrolni broj uputnice, ime i prezime pošiljaoca, državu slanja i očekivani iznos u evrima.\nNovac će, kako je saopšteno, biti isplaćivan u evrima u Crnoj Gori, odnosno dinarima u Srbiji, u skladu s kupovnim deviznim kursom koji primjenjuje Pošta Srbije.\nMaksimalni iznos koji je moguće poslati je 1.000 evra.\n“Pošta je mogućnost elektronskog prenosa novca sa Srbijom ponudila posebno imajući u vidu potrebu unaprjeđenja otkupa poštanskih pošiljaka i elektronske trgovine. Elektronski prenos novca će uskoro biti moguć i sa drugim poštanskim upravama regiona”, dodaje se u saopštenju.\nPošta Crne Gore uslugu elektronskog prenosa novca sa Srbijom naplaćuje po tarifi 2,5 eura, plus dva odsto od iznosa koji se šalje.


U ustanovama socijalne zaštite koronu ima petoro korisnika | Novosadski informativni portal 021\nU ustanovama socijalne zaštite koronu ima petoro korisnika\nU ustanovama socijalne zaštite za smeštaj korisnika i domovima za smeštaj odraslih i starih virusom korona zaraženo je petoro korisnika.\nBolesno je i sedmoro zaposlenih u tim ustanovama, saopštilo je Ministarstvo za rad, zapošljavanje, boračka i socijalna pitanja.\nOd početka pandemije od kovida-19 izlečeno je 5.950 korisnika ustanova socijalne zaštite i 3.092 zaposlena u tim ustanovama.\nKorisnici u ustanovama socijalne zaštite za koje postoji procena da mogu biti potencijalni prenosioci virusa smešteni su u izolaciju, dok zaposleni u ustanovama socijalne zaštite, kod kojih postoji takva opasnost, ne dolaze na posao i nalaze se u kućnoj izolaciji.\nRumunija uvrstila Srbiju na zelenu listu\nNemačka skinula Srbiju sa liste rizičnih zemalja\nUkoliko se nešto ne preduzme, oko 120 turističkih agencija koje žive od đačkog i omladinskog turizma naći će se u stečaju.\nIzbori u Srbiji najverovatnije će biti održani istovremeno na svim nivoima u periodu između 20. marta i 3. aprila sledeće godine, nezvanično saznaje Blic.\nPredsednik Asocijacije tehničkih pregleda: Smanjenje gužvi i pad cena do kraja godine\nOčekuje se da će se do septembra normalizovati situacija sa tehničkim pregledima, izjavio je predsednik Nacionalne asocijacije tehničkih pregleda Vladimir Marinković.\nFrilenseri sa strepnjom čekaju zakon o fleksibilnim oblicima rada\nVećina frilensera, radnika na internetu u Srbiji - ili skoro 78 odsto - zarađuje do 1.000 evra mesečno, a samo oko 23 odsto više od te sume.\nZaplenjeno osam kilograma marihuane\nPolicija je u Beogradu zaplenila osam kilograma marihuane i uhapsila muškarca u čijem stanu je droga pronađena, saopštilo je Ministarstvo unutrašnjih poslova (MUP).\nNa 53. Međunarodnoj hemijskoj olimpijadi, koja je zbog pandemije ove godine ponovo održana kao onlajn takmičenje, svi srpski takmičari, njih četvoro, osvojili su medalje.\nMinistarstvo zaštite životne sredine podelilo je 70 miliona dinara na konkursu namenjenom civilnom sektoru, između ostalog, fantomskim i udruženjima koja ne ispunjavaju minimum uslova.\nMatić: Turisti iz Srbije na Rodosu su bezbedni\nMinistarka trgovine, turizma i telekomunikacija Tatjana Matić saopštila je danas da su turisti iz Srbije na Rodosu bezbedni.\nNKD: Zašto Nišu nije otpisan dug i kamata od 6.000 evra dnevno, a poklonio je aerodrom?\nNacionalna koalicija za decentralizaciju (NKD) pozvala je Vladu Srbije da otpiše kamatu od 6.313 evra dnevno na dug za zemljište aerodroma koji je predat državi i stanove koji su izgradjeni za vojsku.\nNUNS: Postupiti po preporukama Pašalića u slučaju upada na izložbu u Staroj Kapetaniji\nNUNS je saopštio da je Zaštitnik građana "utvrdio propuste" u radu policije povodom upada grupe maskiranih osoba 13. oktobra 2020. na izložbu u okviru festivala "Novo doba", u Staroj Kapetaniji.